text:
111Ngalelinye lilanga Jesu abethandaza endzaweni letsite. Nasacedzile, lomunye webafundzi bakhe watsi kuye: “Nkhosi, sifundzise kuthandaza njengaJohane lowafundzisa bafundzi bakhe.”
2Jesu wase utsi kubo:
“Nanithandaza, nibotsi:
‘Babe,Mat. 6:9: “... wetfu losezulwini ...”
alingcweliswe libito lakho,
umbuso wakho awute.
3Siphe lamuhla kudla kwetfu
njengasemalangeni onkhe.
4Sitsetselele netono tetfu,
njengobe natsi sibatsetselela labo labasonako.
Ungasingenisi ekulingweni.’ ”
5Jesu wase utsi kubafundzi bakhe: “Ase ngitsi lomunye wenu nangabe aye endlini yemngani wakhe ekhatsi nebusuku afike atsi: ‘Mngami, ngicela ungenanisele tinkhwa letintsatfu. 6Ngifikelwe ngumngani wami lophuma khashane, kantsi anginako nalokuncane nje lokuya ngasetfunjini lengingamnika kona!’ 7Ase ngitsi-ke lomnganakhe uyawuphendvula atsi: ‘Ungangiyabuli, umnyango sewukhiyiwe, bantfwabami nami sesilele, ngingeke ngivukele kukunika loko!’ Manje-ke bese kwentekani? 8Ase nginitjele naku kutsi: Nome abengeke avuke amnike letinkhwa ngobe angumngani wakhe, kodvwa utamnika konkhe lakudzingako, ngobe abengenamahloni ekumbekela siye ngekumcela.
9
Mak. 11:24
Joh. 14:13
15:7
16:23
1 Joh. 3:22
Jak. 1:5
“Ngako-ke ngiyanitjela ngitsi kini: Celani, niyawunikwa; funani, niyawutfola; nconcotsani, niyawuvulelwa umnyango; 10ngobe wonkhe locelako uyaphiwa, lofunako uyatfola, nalonconcotsako uyavulelwa. 11Nine bobabe, ningakwenta yini kutsi nangabe umsa wakho acela inhlanti bese umnika inyoka?Letinye tincwadzi tekucala tengeta “nakacela sinkhwa bese umnika litje” 12Nome kukhona yini longanika umsa wakhe fecela, kantsi ucela licandza? 13Nome ningakalungi kodvwa niyakwati kupha bantfwabenu tintfo letinhle, kakhulu kangakanani-ke, Babe losezulwini uyawubanika Moya Longcwele labo labamcelako.”
14Jesu abekhipha lidimoni lelingakhulumi; nasalikhiphile lelidimoni, lendvodza yacala yakhuluma; tamangala ticumbi tebantfu, 15
10:25
kodvwa labanye batsi: “NguBhelzebule, inkhosi yemadimoni, lomnika emandla ekukhipha lamadimoni.”
16
16:1
Mak. 8:11
Labanye batimisela kumgiba, ngako-ke, base bamcela kutsi ente sibonakaliso lesivela ezulwini. 17Kodvwa Jesu ayibona imicabango yabo, wase utsi kubo: “Lonkhe live lelehlukana emacembu bese alwa odvwana, alimi, lisheshe liwe; umndeni lowehlukene ekhatsi awumi, uyacitseka. 18Ngako-ke nangabe umbuso waSathane wehlukene emacembu lalwa odvwana, ungema njani? Nitsi ngikhipha emadimoni, ngobe nginikwe nguBhelzebule emandla ekwenta loko. 19Nangabe emadimoni ngiwakhipha kanjalo, pho, lenihambisana nabo bawakhipha kanjani?
“Ngako-ke labo lenihambisana nabo ngibo labanilahlako. 20Kodvwa nangabe ngiwakhipha ngemandla aNkulunkulu, loko-ke kufakazela kutsi umbuso waNkulunkulu sewufikile kini.
21“Nangabe umuntfu lonemandla, ahlome aphelele, bese ugadza indlu yakhe, tonkhe timphahla takhe tiphephile. 22
Kodvwa nangabe umuntfu lonemandla kunaye alwa naye amehlule, uchwaga tonkhe letikhali abegungubele ngato, atenetise bangani bakhe.
23
“Wonkhe longekho ngakimi, uphambene nami; longangisiti ekubutseni, uyasakata.”
24“Umoya lomubi nasewuphumile kumuntfu, uhamba yonkhe indzawo leyomile ehlane ufuna indzawo yekuphumula; nangabe ungayitfoli bese utsi: ‘Angibuyele kulendlu yami lengayishiya!’ 25Ngako-ke uyancandzeka ukhandze lendlu ishanyelwe, ikhanya, ihlobile, konkhe kubekwe ngabolonina. 26
Heb. 6:4
10:26
2 Phet. 2:20
Bese uyahamba ulandza leminye imimoya lesikhombisa, lemibi kakhulu kunawo, bese iyangena seyihlala lapho. Ngako emvakwaloko lomuntfu sewubasesimeni lesibi kakhulu kunesakucala.”
27
Watsi asakhuluma Jesu, kwase kuphahluka lomunye umfati esicunjini watsi kuye: “Maye, ubusisiwe lomfati lowakutala nalamabele lakumunyisa!”
28
Luk. 8:15,21
Rom. 2:13
Jak. 1:22
Kodvwa Jesu wamphendvula watsi: “Yebo, kunjalo, kodvwa lokukhulu kutsi: Babusisiwe labo labeva livi laNkulunkulu, bese bayalenta.”
29
Mak. 8:12
Sicumbi sisandza, Jesu wachubeka watsi: “Lesitukulwane lesi situkulwane lesibi, sifuna sibonakaliso, kepha kute sibonakaliso lesitawunikwa sona ngaphandle kwesibonakaliso saJona. 30
Njengobe Jona waba sibonakaliso kubantfu baseNineve, kanjalo neNdvodzana yeMuntfu iyawuba sibonakaliso kulesitukulwane. 31
2 Khr. 9:1-12
Hez. 16:51
Mhlazana welilanga lekwehlulelwa indlovukazi yaseningizimu iyawusukuma isilahle ngelicala lesitukulwane salamuhla, ngobe yahamba yadzabula umhlaba yayawulalela kuhlakanipha kwemfundziso yaSolomoni; ngiyanitjela ngitsi: Kukhona lomkhulu kunaSolomoni la. 32
Ngelilanga lekwehlulelwa bantfu baseNineve bayawusukuma basilahle ngelicala lesitukulwane; ngobe baphendvuka nabashunyayelwa nguJona, ngiyanitjela ngitsi: Kukhona lomkhulu kunaJona la.”
33
Mak. 4:21
Luk. 8:16
“Kute umuntfu lowokhela sibane abese usifihla ngaphansi kwesitja; kodvwa esikhundleni saloko usibeka elutsini, entele kutsi labangenako batewubona lokukhanya. 34Liso lakho lisibane semtimba wakho. Nangabe liso lakho likhanya, nemtimba wakho wonkhe unekukhanya; kodvwa nangabe liso lakho lingaboni kahle, nemtimba wakho wonkhe ubasebumnyameni. 35Caphelani-ke kutsi lokukhanya lokukini kungabi bumnyama. 36Nangabe umtimba wakho wonkhe unekukhanya, kungabikho nalencane indzawana lesemnyameni, utawukhanya wonkhe, njengesibane nasikhanya kakhulu.”
37Jesu nasacedze kukhuluma, lomunye umFarisi wammema kutsi ayewudla kakhe; waya, wafike wadla. 38LomFarisi wamangala kakhulu nakabona kutsi Jesu udle angakagezi. 39Ngako iNkhosi yatsi:
“Nine baFarisi, nigeza lingephandle lenkomishi nelipulede, kodvwa ngekhatsi nigcwele bumiti nebubi. 40Nine tilima! Lona lowenta lingephandle akusiye yini lowenta lingekhatsi? 41Kodvwa banikeni labaphuyile lokusetinkomishini nemapuledini enu, konkhe kutabe kuhlambulukile kini.
42
Num. 18:21
Mik. 6:8
“Kodvwa maye kini, baFarisi! Ngobe nikhipha kwelishumi kwashaladi, napelepele, netinandzisi tonkhe nivilaphele kulunga nekutsandza Nkulunkulu; loko benifanele kukwenta ngaphandle kwekukuvilaphela loku.
43“Maye kini, baFarisi! Nitsandza titulo letincono emasinagogeni nibingelelwe ngekuhlonishwa nasetimakethe. 44Maye kini! Ninjengemadliza langasabonakali, nebantfu sebahamba etikwawo ngobe bangasawaboni.”
45Lomunye wetati temtsetfo wase utsi kuye: “Mfundzisi, nawusho loko wetfuka natsi phela.”
46Jesu waphendvula watsi: “Maye kini nani futsi, tati temtsetfo! Netfwesa bantfu imitfwalo lekulukhuni kuyetfwala, kodvwa nani matfupha aniyitsintsi ngisho nangemuno wenu leyo mitfwalo.
47“Maye kini! Nenta emadliza ebaphrofethi lababulawa bokhokho benu abe mahle. 48Nani matfupha niyakuvuma kutsi loko lokwentiwa bokhokho benu kulungile; ngobe babulala baphrofethi, nine senakha emadliza abo. 49
Jer. 7:25
25:4
Imis. 5:40
22:19
2 Khor. 4:8
Heb. 11:36
Ngako-ke kuHlakanipha kwaNkulunkulu kwatsi: ‘Ngiyawubatfumela baphrofethi nebaphostoli; labanye babo bayawubabulala babahluphe!’ 50Ngako yonkhe ingati yebaphrofethi leyacitfwa seloku kwasekelwa umhlaba iyawubitwa etikwalesitukulwane, 51
2 Khr. 24:20-21
kusukela ekucitfweni kwengati ya-Abela kuze kufike ekucitfweni kwengati yaZakhariya, lowabulawa emkhatsini welilati nendzawo lengcwele. Yebo, ngiyanitjela, iyawubitwa kulesitukulwane.
52“Maye kini, tati temtsetfo! Nitsatse sikhiya sekuvula umnyango welwati, nine matfupha anikangeni ngekhatsi, konje nibavimbele labo labafuna kungena ngekhatsi.”
53Nasesuka kuleyo ndzawo, tati temtsetfo nebaFarisi bacala kumchukuluta bacondze kumcansula ngekumbuta imibuzo leminyenti ngetintfo letinyenti. 54Betama kumetsiya bentela kumgiba ngalokubi labengahle akukhulume.


c: text/html

text:
Kwabelana ngalokulinganako
Fakazile Armooh
Magriet Brink
Kusemapulazini lapha ngeMgcibelo ekuseni, ngalesikhatsi lilanga lishisa likhipha umkhovu etjeni. BoMaya, Deli naSipho basita make Khumalo engadzini yakhe yetibhidvo. Labanftwana bebasebenta naye ekuseni. Bafaka umcuba engadzini.
Bayahlakula babuye banisele. Babuye bavune tibhidvo letilungele kuvunwa. Lamuhla bantfwana batawubuyela emakhaya baphetse sipinishi, ticadze nema-anyanisi.
Make Khumalo uhlala abajabulisa bantfwana labamsitako ngekubanika tintfo letimnandzi. Ngalesinye sikhatsi ubanika likhekhe nobe ishokoledi, nobe abatsengele emaswidi lamadze labukeka ngatsi tinyoka. Ngalesinye sikhatsi kuba ngemahhabhula, emaphere nobe emawolintji.
Make Khumalo unamunye umtsetfo lahlala abakhumbuta wona lotsi, "Yabelanani ngalokulinganako!" Bantfwana besebati kutsi kumele babelane tintfo letimnandzi ngalokulinganako, kute bakwati kutfola bonkhe.
Lamuhla make Khumalo ubhake likhekhe lemastrobheri lelinekhilimu lepinki kanye nemabheri laphuma engadzini. Bantfwana bahleti etjanini balindze tintfo letimnandzi.
"Nati-ke tintfo letimnandzi!" kusho make Khumalo. "Nikhumbule phela umtsetfo. Kumele nonkhe nitfole lokulinganako. Yabelanani ngalokulinganako! Ningalwi phela."
Kwacala Maya kutsi atsatse lakhe likhekhe. Usebentisa umukhwa kudvweba lapho kumele asike khona. Kantsi laba labanye bambukile. Usengakalisiki likhekhe. Ulindze kutsi bavume kutsi kulungile laba labanye.
"Ngicabanga kutsi ngitawusika kabili ngalendlela." Asho abakhomba Maya. "Umuntfu ngamunye utawutfola tincetu letintsatfu ngalokulinganako!" kusho Maya.
"Cha angeke!" kusho Deli, "leli lelisemkhatsini likhulu kakhulu!" Sipho uvumelana naye.
Uyahleka Maya ubuye utsi kuDeli akabuye achubeke nekusika.
"Nginikete umukhwa, ngitewusika. Kulula kabi!" kusho Deli.
Wacala ngekususa iphethini lebeyentiwe nguMaya kukhilimu wabuye wakhotsa netandla takhe.
Uyasuka lapho usika emkhatsini ubuye usika kuya entasi. "Buka ngenta tincetu letintsatfu!"
"Hhayi, solo akulingani!" Kumemeta boMaya naSipho kanyekanye.
"Hlukanisa ngalokulinganako! Letincetu kumele tilingane ngesayizi nangesimo," kusho Sipho.
"Yini ndzaba ungalingi nawe Sipho?" Kumemeta Deli. "Ngiyafunga kutsi angeke uze ukhone!"
"Ngifisa ngatsi ngabe lelikhekhe lisikwele nobe caladze, bekutawuba lula!" kusho Sipho.
"Kube mhlawumbe besibane bekutawuba lula kutsi sabelane lelikhekhe leliyindilinga," kusho Maya.
Sipho wavele waba nesitfombe engcondvweni yakhe. Wabona imbeji leyisiliva embi kweloli lebovu yababe wakhe.
Njalo ngemaSontfo utibona asita babe wakhe kugeza iloli abuye afake ipholishi kute imbeji icwebetele. "Sengiyati! Sengiyati kutsi sitawenta njani," kusho Deli.
Ucala ngekusebentisa umukhwa kususa loko bekudvwetjwe nguDeli ekhilimini. Wabese udvweba imigca lemitsatfu ekhekheni.
Kubukeka njengembeji leselolini yababe wakhe, kantsi netincetu tiyalingana.
"Hheyi wena Sipho! Uhlala unetimangaliso," kusho Deli amoyitela. "Wati kanjani kutsi kumele usike ngalendlela?" kubuta Maya.
Sipho wavele wamoyitela. Kwanyalo kusaseyimfihlo yakhe. Wabona kutsi kuncono acale ngekutjela babe wakhe.
Khona lapho make Khumalo waphumela ngephandle. Uphetse ithreyi lenetingilazi letintsatfu tejuzi yemastrobheri.
"Bukela make Khumalo! Sipho ukhonile kusihlukanisela likhekhe ngalokulinganako," kusho Maya.
"Wente kahle wena Sipho, tincetu letintsatfu! Nitfole ngalokulinganako nonkhe. Ngiyatigcabha ngani. Nyalo-ke seningalisika likhekhe bese ninatsa nejuzi yenu. Sesikhatsi sekutsi niye emakhaya. Ngitaninika tindishi lapho nitawufaka khona emakhekhe enu."
Maya usika likhekhe lapho kudvwetjwe khona imigca yekuhlukanisa tincetu letintsatfu.
Bonkhe bebajabulile ngekutfola emakhekhe lalinganako. Yebo ayalingana.
Babe waSipho wafika walandza bantfwana, Sipho wagijima wahlangabeta babe wakhe.
Besekalindze kumtjela kutsi imbeji yeloli imsite kangakanani kucatulula inkinga yekwehlukanisa likhekhe.
You are free to download, copy, translate or adapt this story and use the illustrations as long as you attribute in the following way:
Kwabelana ngalokulinganako
Author - Penelope Smith and Hamsa Venkatakrishnan
Translation - Fakazile Armooh
Illustration - Magriet Brink
Language - Siswati
Level - Read aloud
© African Storybook Initiative 2016
Creative Commons: Attribution 4.0
Source www.africanstorybook.org

robotstxt: allowed

filter: keep


text:
61Kwatsi kube bantfu bacale kwandza nemhlaba wonkhe, batala tintfombi, 2emadvodzana aNkulunkuluNgesiHebheru kungasho kutsi “tidalwa letisatingilosi” nome “emadvodzana abonkulunkulu” nome “emadvodzana aNkulunkulu” atibona letintfombi kutsi tinhle; ase atikhetsela letinye emkhatsini wato atenta bafati bawo. 3Simakadze wase utsi: “Moya wami angeke asabenta bantfu baphile kuze kube phakadze,Letinye tincwadzi tekucala titsi “Moya wami angeke asahlala nebantfu” ngobe bantfu bayinyama, emalanga abo asayawuba ngiminyaka leli-120.” 4
Kulawo malanga, nangasemva kwawo, kwakunetichwaga letatitalwa bantfu emhlabeni. Emadvodzana aNkulunkulu nasangene kuletintfombi tebantfu, tawatalela bantfwana. Labantfwabato bekungemachawe asendvulo labenemandla neludvumo.
5
Mat. 15:19
Simakadze wabona kutsi kukhulu kona kwemuntfu emhlabeni, nekutsi yonkhe imizindlo nemicabango yenhlitiyo yakhe mibi ngaso sonkhe sikhatsi. 6Simakadze watisola ngekudala kwakhe umuntfu kutsi abe khona emhlabeni, wadzabuka enhlitiyweni yakhe. 7Ngako Simakadze watsi: “Ngitabacitsa labantfu lengibadalile emhlabeni; yebo, bantfu, netifuyo, netilwane letihamba ngesisu, netinyoni letindiza emoyeni, ngobe sengiyatisola ngekutsi ngakwenta.” 8Kodvwa Nowa watfola umusa kuSimakadze.
9
2 Phet. 2:5
Nankhu-ke umlandvo ngaNowa. Nowa abelungile amsulwa esitukulwaneni sakhe, ahamba naNkulunkulu. 10Nowa abenemadvodzana lamatsatfu: BekuboShemi, naHhamu, naJafethi.
11Umhlaba wawonakele emehlweni aNkulunkulu; umhlaba wawugcwele budlova. 12Nkulunkulu wabuka umhlaba wabona kutsi wonakele, ngobe bonkhe bantfu babetiphetse ngemonakalo emhlabeni.
13Nkulunkulu watsi kuNowa: “Sengincume kutsi ngibacedze bonkhe bantfu; ngobe umhlaba ugcwele budlova ngenca yabo. Ngitawubabhubhisa, ngibesuse bonkhe emhlabeni. 14Yakha umkhumbi ngemapulangwe egofari;“igofari” ngesiHebheru leligama alikhanyi kahle udzabule emakamelo kulomkhumbi, bese uwupenda ngelitiyela ngekhatsi nangephandle. 15Utakuwakha kanje: Budze bemkhumbi butawuba ngemamitha langaba li-133, bubanti bube ngemamitha langaba ngema-22, kuphakama kube ngemamitha langaba li-13. 16Wente loluphahlaLamanye emahumusho atsi: “lifasitelo” lwalomkhumbi lube nesikhala lesingemasentimitha langaba ngema-44, kusuka elubondzeni lwawo. Wakhe nemnyango emhlubulweni wawo. Uwakhe ube netitezi letitsatfu: lesinye sibe ngaphansi, lesinye sibesemkhatsini, lesinye sibe ngetulu. 17Ngitawuletsa zamcolo emhlabeni, utawufika abulale yonkhe inyama lenemoya wekuphila, lengaphansi kwelizulu. Konkhe lokusemhlabeni kutawubhubha. 18Kodvwa ngitakwenta sivumelwane sami nawe: Utawungena emkhunjini wena, nemadvodzana akho, nemkakho, nabomalukatana bakho. 19Kuto tonkhe tilwane utawungenisa lesidvuna nalesisikati kulolo nakulolo luhlobo, khona titawuphila kanye nawe. 20Kuto tinyoni tinhlobo ngetinhlobo tato, nakuto tifuyo tinhlobo ngetinhlobo tato, nasetilwaneni letihamba ngesisu emhlabatsini tinhlobo ngetinhlobo tato, kutawufika kuwe tibe timbili talolo nalolo luhlobo, kuze kutsi tihlale tiphilile. 21Utsatse tonkhe tinhlobo tekudla, utigcine; kutawuba kudla kwakho nekwato.”
22Nowa wakwenta konkhe layalwa nguNkulunkulu kutsi akwente.


text:
31Waphindza Jesu wangena esinagogeni, bekunemuntfu labenesandla lesishwaphene. 2Bekukhona lababefuna kubeka Jesu licala, ngako-ke bamcaphelisisa kutsi utawumphilisa yini lomuntfu, njengobe kwakuliSabatha nje. 3Jesu watsi kulomuntfu labenesandla lesishwaphene: “Sukuma ute la ngembili.” 4Wabuta kubo watsi: “Kulungile yini kwenta lokuhle ngeliSabatha, nome kwenta lokubi, kusita umuntfu nome kumyekelela aze afe?”
Kepha bathula. 5Wabatsi cala cala, acansukile, wadzabuka ngobe tinhlitiyo tabo tatilukhuni, tinenkhani, wase utsi kulomuntfu: “Yelula sandla sakho!” Waselula, saphila.
6
Masinyane baFarisi baphuma esinagogeni, bayawuhlanganisa tinhloko nemaHerodi, bakha lisu lekubulala Jesu.
7Jesu wahamba nebafundzi bakhe baya ngaseLwandle LwaseGalile. Ticumbi tebantfu letatiphuma eGalile naseJudiya tamlandzela. 8
Letinye ticumbi tatiphuma eJerusalema, nase-Idumiya, nangesheya kweJordane, nangasemadolobheni aseThire naseSidoni. Tonkhe leticumbi tatite kuye, ngobe tative ngaloko abekwenta.
9
Luk. 5:1-3
Jesu watjela bafundzi bakhe kutsi bamlungisele sikebhe, hleze sicumbi sebantfu simminyetele. 10Loko wakwenta emvakwekuphilisa labanyenti. Bonkhe lababenetifo babephangelana kuye batewumtsintsa. 11
Lababenemadimoni babetsi bangambona, baguce embikwakhe bamemete batsi: “Wena uyiNdvodzana yaNkulunkulu!”
12
Kepha Jesu wabadvonsa ngendlebe kutsi bangamhlakati ebantfwini.
13Jesu wase ukhuphukela entsabeni. Wababita labo labefuna kubatfuma; beta kuye. 14Wabamisa baba li-12, lababetawuba naye, [wabetsa watsi baphostoli,]Letinye tincwadzi tekucala tite lenchazelo wabatfuma kutsi bayewushumayela, 15wabapha nemandla ekukhipha emadimoni.
16
Imis. 1:13
Naba-ke laba labali-12 labakhetsa: Simoni, lametsa watsi nguPhetro; 17
boJakobe naJohane, emadvodzana aZebedi, labetsa watsi boBhowanegese, lokusho kutsi “Emadvodzana Ekudvuma Kwelitulu”; 18na-Andreya, naFiliphu, naBhatalomewu, naMatewu, naTomasi, naJakobe, umsa wa-Alfiyose, naThadiyosi, naSimoni, wephathi yemaKhenani, 19naJudasi Skariyothi labetamtsengisa.
20Jesu wase uyesuka ubuyela ekhaya. Ticumbi taphindze tabutsana ngalokwengcile, kangangekutsi Jesu kanye nebafundzi bakhe badzimate baswela ngisho sikhatsi sekudla. 21Bakubo batsi kube bakuve loko, baphutfuma bamlandza, ngobe kwase kutsiwa: “Usangene ingcondvo!”
22
10:25
Kepha tati temtsetfo letatichamuka eJerusalema tatsi: “UnaBhelzebule,” labanye batsi: “Yinkhosi yemadimoni lena lakhipha ngayo emadimoni.”
23Jesu wababita, wakhuluma nabo ngemifanekiso atsi: “Kodvwa Sathane angamcosha njani Sathane? 24Nangabe umbuso wehlukene ekhatsi, lowo mbuso ngeke ume. 25Nangabe likhaya lehlukene ekhatsi, alichubi. 26Nangabe umbuso waSathane wehlukene ekhatsi, sewuvukelana kwawona, ungeke ume, kodvwa uyakuwa uphele.
27“Kute umuntfu longagcekeza indlu yesichwaga aphange timphahla taso, ngaphandle kwekutsi acale ngekubamba sona asibophe; emvakwaloko-ke angangena aphange timphahla endlini yaso.
28
1 Joh. 5:16
“Ngiyacinisa ngitsi kini: Tonkhe tono tebantfu tiyawutsetselelwa, nome ngabe sebahlambalate kangakanani; 29
kodvwa umuntfu lohlambalata Moya Longcwele, ngeke atsetselelwe nanini, kepha unelicala laphakadze.”
30Jesu wakusho loko, ngobe labanye bebatsi unelidimoni.
31Kwase kufika unina waJesu nabomnakabo bema ngephandle, base batfumela livi kutsi abambite. 32Bantfu babegcwele batungelete Jesu bahleti phansi, base bayambikela batsi: “Nangu unyoko la ngephandle nabomnakenu, [nabodzadzewenu]Letinye tincwadzi tekucala tite “nabodzadzewenu” bafuna wena.”
33Jesu wabaphendvula watsi: “Ngubani make? Bobani bomnaketfu?” 34Wacalata ababuka bonkhe labebasedvute naye watsi: “Nangu make nabomnaketfu. 35Ngobe wonkhe lowenta intsandvo yaNkulunkulu ngumnaketfu, nadzadzewetfu, namake.”


text:
LiBhayibheli
LiBhayibheli, liyitsatsa njengencwadzi lendze lokumatima kuyicondza ngaletinye tikhatsi.
- “Livi lakho liliciniso.” (Johane 17:17)
- “Akube khashane naNkulunkulu kuba ngumenti walokubi, kwenta bubi akube khashane naSomandla.” (Jobe 34:10)
- “Babe wetfu losezulwini, ...umbuso wakho awute. Intsandvo yakho ayentiwe emhlabeni, njengobe yentiwa ezulwini.” (Matewu 6:9,10)
Leligama Libhayibheli, liphindze libitwe ngekutsi Libhayibheli Lelingcwele, lingasho linye nobe mabili kulamabhuku enkholo layinhlitiyo yenkholo yebuJuda kanye nebuKristu - Mibhalo Lengcwele yeMahebheru kanye neBuKristu ngekuhlonipheka.
Libhayibheli lisilundza sekucala semlandvo wakudzala wase-Isirayeli. Kepha libhayibheli akusilo nje libhuku lemlandvo, kepha mabhuku alo kusuka ku-Joshuwa kuye tukweTikronike tesibili msebenti lowabhalwa bafundzi bemlandvo wakudzala waka-Israyeli. Bafundzi bemlandvo baka-Israyeli babhala lomlandvo ngelwati lebalibona liliciniso ngekwemlandvo. Njengebabhali bemlandvo banyalo, babhali beliBhayibheli bebavamise kuniketa tizatfu ngekwemlandvo nobe lwati lwangaphambilini ngetintfo lebebabhala ngato (e.g., 1Samuel 28:31 Sam. 28:3, 1Kings 18:3, 1 Kings 18:3, 2Kings 9:14b-15, 2 Kings 9:14b-15a, 2Kings 13:5-6, 2Kings 15:12, 2Kings 17:7-23).
BuJuda busebentis incenye yinye yalamabhuku leyatiwangekutsi yi-Tanakh, Libhayibheli lemaHebheru, livamiswe kuhlukwaniswa tincenye letintsatfu: i-Torah ("infundziso" nobe "umtsetfo"), i-Nevi'im ("bapholofethi"), ne-Ketuvim ("imibhalo").
Lelibhayibheli lelifundvwa Makrestu lihlukene tigaba letibili letiliThestamente Lelidzala neliThestamente Lelisha. Kuma kwemibhalo yeliThestamente Lelidzala kuphikiswana ngako emkhatsini wemacembu eBukristu: ma-Protestants atsatsa onke mabhuku siHebheru njengemabhuku lekungiwo lekufanele abe tukweliThestamente Lelidzala. Makhatokila aseRoma kanye nema-Orthodox aseMpumalanga angeta mabhuku e-deuterocanonical, mabhuku emaJuda, njengemibhalo lekufanele ifakwe tukweli-Thestamente Lelidzala. LiThestamente Lelisha lakhiwe maGosbheli ("tindzaba letimnandzi"), Tento tebaPostoli, ma-Epistles (timcwadzi), kanye neLibhuku leSambulo.
Ngalesinye sikhatsi leligama "libhayibheli" like lisetshentiswe uma kukhulunya ngalamanye mabhuku lamikhaba yanobe nguyiphi inkholo, nobe uma kukhulunya ngencwadzi lechaza kabanti ngesihloko tsite.
Nevi'im[hlela | edit source]
I-Nevi'im, nobe "Bapholofethi," ikhuluma ngekukhula kwebuso wemaHebheru, kuhlukana kwawo ube tigaba letibili, nebapholofeti la, ngeligama Lasimakadze, bacwayisa makhosi kanye nebaNtfwana bakaIsrayeli ngepanishiwa nguSimakadze. Kugcina ngekuncotshwa kweBukhosi baka-Isirayeli ba-Assyrians, kuncotshwa kwebukhosi bakaJuda maBhabhin, kanye nekuwa kweliThempeli laseJerusalema. Tincenye talamabhuku alabapholofethi afundvwa maJuda ngeliSabatha (Shabbat). Libhuku la Jonah lifundvwa nge-Yom Kippur.
Ngekwelisiko emaJuda, i-Nevi'im ihlukaniswe tigaba letisiphohlongo temabhuku. Kutolikwa lokusha kwato kuhlukaniswe tigaba letimashumi lamabili nakunye.
I-Nevi'im iphetse lamabhuku lasiphohlongo lalandzelayo:
- 6. Joshua, Js—Yehoshua (יהושע)
- 7. Judges, Jg—Shoftim (שופטים)
- 8. Samuel, includes First and Second 1Sa–2Sa—Shemuel (שמואל)
- 9. Kings, includes First and Second, 1Ki–2Ki—Melakhim (מלכים)
- 10. Isaiah, Is—Yeshayahu (ישעיהו)
- 11. Jeremiah, Je—Yirmiyahu (ירמיהו)
- 12. Ezekiel, Ez—Yekhezkel (יחזקאל)
- 13. Twelve, includes all Minor Prophets—Tre Asar (תרי עשר)
- A. Hosea, Ho—Hoshea (הושע)
- B. Joel, Jl—Yoel (יואל)
- C. Amos, Am—Amos (עמוס)
- D. Obadiah, Ob—Ovadyah (עבדיה)
- E. Jonah, Jh—Yonah (יונה)
- F. Micah, Mi—Mikhah (מיכה)
- G. Nahum, Na—Nahum (נחום)
- H. Habakkuk, Hb—Havakuk (חבקוק)
- I. Zephaniah, Zp—Tsefanya (צפניה)
- J. Haggai, Hg—Khagay (חגי)
- K. Zechariah, Zc—Zekharyah (זכריה)
- L. Malachi, Ml—Malakhi (מלאכי)
Ketuvim[hlela | edit source]
Ketuvim, nobe "Imibhalo", kufanele kutsi yabhalwa ngesikhatsi nobe emva kwekuBanjwa maBhabhlona. Ngekusho kwemasiko esi-Rabbinic tradition kanye nato tihloko temaHubo, lamanyenti emahubo lasebhukwini lemaHubo abhalwa ngu-Davide; kutsenjwa kutsi Inkosi Solomoni yabhala Tihlabelelo Tetihlabelelo eminyakeni yakhe yebusha, Libhuku lemavi Lahlakaniphile eminyakeni yekhe yebudzala yemphilo, kanye neTicclesiastes ngesikhasi sekagugile; umpholofethi Jeremiya kukholelwa kutsi wabhala Lamentations. Libhuku la-Ruth ngilo kuphela libhuku lasebhayibhelini lelibukene nebantfu labangasi maJuda. Lilibhuku la-Ruth likhuluma ngendzaba yemuntfu lekangasilo liJuda (pheceleti, umMoabi lobekashade nemJuda lekwatsi ngekufa kwalomJuda, walandzela etindleni temaJuda; ngekusho kwelibhayibheli, lona wekunene bekangukhokhokati we-Nkosi Davide. Lasihlanu kulamabhuku labitwa ngekutsi "Tikroli Lenhlanu" (Megilot), afundvwa ngemaholide emaJuda: Tihlabelelo Tetihlabelelo nge Passover; Libhuku la-Ruth nge Shavuot; Lamentations ne Ninth of Av; Macclesiastes nge Sukkot; kanye ne-Libhulu la-Esta nge Purim. Konke nje, i-Ketuvim iphetse tinkhodlo temagama, mibono ngemphilo, kanye netindzaba tebapholofethi nalabanye baholi bemaJuda ngesikhatsi kubhaqwe eBhabhilona. Igcina ngemlayelo wasePheshiya lovumela maJuda kutsi abuyele eJerusalema kuyo wakha liThempeli.
I-Ketuvim iphetse lamabhuku lalishumimi nakuye lalandzelayo, ahlukasiwe kumabhuku latolikiwe anyala agcine sekalishuma nakubili ngekuhlukana kwa Ezra naNehemiya:
- 14. Psalms, Ps—Tehillim (תהלים)
- 15. Proverbs, Pr—Mishlei (משלי)
- 16. Job, Jb—Iyyov (איוב)
- 17. Song of Songs, So—Shir ha-Shirim (שיר השירים)
- 18. Ruth, Ru—Rut (רות)
- 19. Lamentations, La—Eikhah (איכה), also called Kinot (קינות)
- 20. Ecclesiastes, Ec—Kohelet (קהלת)
- 21. Esther, Es—Ester (אסתר)
- 22. Daniel, Dn—Daniel (דניאל)
- 23. Ezra, Ea, includes Nehemiah, Ne—Ezra (עזרא), includes Nehemiah (נחמיה)
- 24. Chronicles, includes First and Second, 1Ch–2Ch—Divrei ha-Yamim (דברי הימים), also called Divrei (דברי)
i-Torah[hlela | edit source]
Ngekusho kwalamanye maJuda ngesikhatsi se-Hellenistic, njenge baSajusi, i-Torah yayitfolakala ngekutolikwa lokuncane ngekwemlomo, lebekunga chubekeli ngekwekuvisiseka kwelibhayibheli. Ngekusho kweBafarisi, Simakadze waveta i-Torah lebeyibhaliwe kanye ne-Torah leyakhulunywa kuMosi, le-Torah leyakhulunywa beyiphetse tindzaba kanye nemitsetfo. TukwebuJuda bebu-Rabbinic, le-Torah leyakhulunywa ibalulekile ekuvisiseni le-Torah Lebhaliwe ngekwekukhuluma. (ngoba lite bonkamisa, nabongwaca, kanye nesihlukasi magama) ne-exegetically. Le-Torah leyakhulunywa inetigaba letihlukene, sicalo Halacha (imitsetfo), ne-Aggadah (tindzaba), kanye ne-Kabbalah (lwati lolu-esoteric). Tigaba letinkhulu taloMtsetfo Lokhulunyiwe setagcina tibhalwe phansi, sibonelo yi-Mishnah; ne-Tosefta; Midrash, nane-Midrash Rabbah, ne-Sifre, ne-Sifra, kanye ne-Mechilta; kanye ne-Talmud yemaBhabhilona nemaJerusalema futsi.
buJuda bebu-Orthodox buyachubeka nekwamukela i-Torah Leyakhulunywa njengoba injalo. Masorti ne-maJuda langalamukelilushintsho batsi i-Torah Leyakhulunywa yabusiswa moya loyingcwele, kepha bayakushaya indiva kuphikisana kwalo lapha nalapha. BuJuda lobubuyisanako nabo bamukela i-Talmud lephetse imibhalo ye-Torah Leyakhulunywa, kepha, njenge-Torah leyabhalwa, tindzawana letilawulwe, kepha tingaka ndlovukelwa, nguSimakadze. BuJuda Bekwakhiwa buyabuphika kuchumana ne-Torah, Lebhaliwe kanye naLeyakhulunywa, naSimakadze.
Lombhalo longe Mibono yemaJuda ngeLibhayibheli icoca ngekutsi alivisisa njani Libhayibheli maJuda, kufaka ekhatsi ticephu tembono telibhayibheli takudzala Targums kuya ku-Rabbinic literature, imibhalo ye-midrash, nemibhalo lebalulekile ye-medieval commentators, kanye nemibono yesimanje yemaJuda ngelibhayibheli.


text:
Temo bekuyintfombatane lencane lehlakaniphile lebeyihlala emaphandleni eQunu. Bekatsandza kuya esikolweni futsi afundze tintfo letinsha.
Ngalelinye lilanga esikolweni, liklasi lakhe lafundza ngekuhlanyela nekukhulisa tibhidvo.
Temo watsatseka ngalomcondvo kangangoba akakhonanga kulindza ate afike ekhaya kute atjele batali bakhe ngawo.
NKELE-NKELE-NKELE! Yakhala insimbi yekugcina yelusuku nebantfwana bonkhe bajakela kuphuma emaklasini abo babambe indlela lecondze ekhaya.
Ngesikhatsi Temo afika ekhaya babe namake wakhe bebasekhishini banatsa litiya.
“Sawubona Make, Sawubona Babe,” washo asangena ekhishini.
“Sawubona Temo,” kwaphendvula batali bakhe.
“Belinjani lilanga lakho esikolweni namuhla?” kwabuta make wakhe.
“Belikahle! Ngifundze lenye intfo lebeyichazana,” kwaphendvula Temo ngemdlandla ngesikhatsi ahamba aya ekamelweni lakhe.
Batali baTemo bamangala kutsi indvodzakati yabo ikhuluma ngani, kodvwa ngaphambi kwekutsi bamcele kutsi achaze, abesanyamalele.
Ekamelweni lakhe, Temo wakhumula inyifomu yakhe yesikolo wagcoka letinye timphahla.
Kodvwa bekungesito timphahla takhe tasekhaya tamalanga onkhe. Wagcoka i-ovaroli, emagambhudzi nesigcoko.
Ekamelweni lakhe, Temo wakhumula inyifomu yakhe yesikolo wagcoka letinye timphahla.
Kodvwa bekungesito timphahla takhe tasekhaya tamalanga onkhe. Wagcoka i-ovaroli, emagambhudzi nesigcoko.
Temo wahamba wabuyela emuva ekhishini. “Ehhe! Make naBabe, bukani!” kwasho yena.
Batali bakhe bamangala kakhulu. Temo amengafuni kwenta leminye imisebenti yasekhaya, manje-ke kungani namuhla asagcoke timphahla tekusebenta?
“Kungani ugcoke kanjalo Temo?” kwabuta babe wakhe.
“Kungoba ngifuna kucala kuhlanyela tibhidvo tami Babe,” washo ngenjabulo.
“Hho, ufuna kuba neyakho ingadze lapha ekhaya,” kwabuta make wakhe.
“Yebo Make,” kwaphendvula Temo.
Batali baTemo babukana emehlweni bamangala kutsi Temo utawukhona njani kunakekela ingadze ekubeni akhonona
ngemiseti yasekhaya lelula njengekubentela litiya. Kodvwa basale bancuma kutsi bamkholwe.
Manje-ke Temo nababe wakhe baphuma baya ngaphandle ebaleni bayokhetsa indzawana lapho Temo angacala khona
ingadze yakhe. Babe waTemo wabese ubuyela ngekhatsi endlini wayontjintja wagcoka ema-ovaroli akhe.
Kwekucala, Temo nababe wakhe basebentisa imfologo yasengadzeni kuvukuta lomhlaba lebawukhetsile.
Loku kwasita kwenta lomhlaba watsamba walungela kuhlanyela. Kwaphindza futsi kwasita kukhipha lukhula
kanye nematje langafuneki ngaphansi kwalomhlaba. Lokulandzelako bahhaliga bakhipha lonkhe lukhula nematje
langadzingeki kulomhlaba. Temo nababe wakhe bafaka lonkhe lukhula labalukhiphile emasakeni lamnyama eplastiki babese bakulahla etibini.
Ngelilanga lelilandzelako Temo nakabuya esikolweni, washehsa wantjintja inyifomu yakhe yesikolo
wase uya engadzini yakhe nababe wakhe. Babe wakhe abetsenge tinhlanyelo labatotihlanyela. Ngako-ke
bahlanyela, bahlanyela! Bahlanyela sipinashi, ticadze, ematamatisi, nenhlanyelo yemabhontjisi.
Temo wabese uyawunisela lomhlaba kute kutsi kwelekelela lenhlanyelo kutsi imile. Emva kwaloko,
Temo bekakujabulela kufika ekhaya nakabuya esikolweni bese unisela ingadze yakhe.
Kodvwa bekukhona inkinga lencane: ngesikhatsi kute lobukako tilwane beseticala kudla letitjalo tetibhidvo taTemo!
Ngalelinye lilanga ngesikhatsi afika ekhaya abuya esikolweni, Temo wakhandza timbuti tidla
engadzeni yakhe. Waticosha wabese ugijima ungena endlini.
“Make! Babe! Timbuti tidla titjalo tetibhidvo tami. Beningatigadzi ngani ngani?” washo akhala.
“Ncesi, Temo,” kwacolisa babe wakhe. “Make nami besisatsetse sitfongwana. Asiphume siye ngaphandle siyobona kutsi yini lesingayenta.”
Babese-ke bayahamba baya engadzeni. Inyakanyaka leyentiwe timbuti! Kodvwa lokungenani
yincenye lencane yengadze lemoshekile.
“Asakhe fenisi situngeletele lengadze Babe,” Temo wancoma.
“Ngumcondvo lomuhle lowo!” kwaphendvula Babe.
Temo nababe wakhe-ke bakha fenisi watungeleta lengadze kute kutsi timbuti tinganophindza tingene.
Ngelilanga lelilandzelako nakafika ekhaya abuya esikolweni, Temo wakhandza tinkhomo tidla titjalo takhe. Letinkhomo
betihlakaniphe ngalokwenele kuvula ligede ngetimphondvo tato!
Temo wetama kuticosha letinkhomo, kodvwa yaba yinye nje inkhomo lenetimphondvo letinkhulu leticijile leyambuka wabese
ufikelwa kwesaba! Letinkhomo betibukeka titinkhulu kakhulu! Ngako-ke wagijima wangena endlini.
“Make! Babe! Nyalo letinkhomo tidla titjalo tami tetibhidvo,” kwasho yena.
Temo nababe wakhe baphumela ngaphandle bakhandza letinkhomo tidla engadzeni yaTemo. Babe wakhe waticosha.
“Babe, kungani singakhiyi leligede ngenkanankana?” kwancoma Temo. “Ngaleyo ndlela letinkhomo tingeke tikhone kuvula leligede futsi.”
Babe wakhe wacabanga kutsi ngumcondvo lomuhle lowo ngako-ke bahamba bayotsenga inkanankana base bayalikhiya leligede.
Ngelilanga lelilandzelako ngesikhatsi Temo abuya esikolweni, akatange akhandze timbuti noma tinkhomo,
kodvwa wakhandza tinyoni tidla titjalo engadzeni yakhe! Waticosha wabese uyagijima wayotjela batali bakhe.
“Make! Babe! Nyalo letinyoni tidla titjalo tami tetibhidvo,” wakhala.
Babe waTemo waphumela ngaphandle naye kuyobuka kutsi ngabe inkinga yini.
“Angati kutsi kufanele ngenteni manje, Temo,” kwasho babe waTemo enwaya inhloko ngesikhatsi acabanga kakhulu.
“Ngiyakwati lesingakwenta,” kwasho Temo ngekushesha. “Singabeka inethi ngetulu kwalengadze, lapho-ke ngeke tinyoni tikhone kufinyelela kuletitjalo.”
Futsi Temo bekacinisile! Bekangeke asakhatsateka nganoma ngutiphi tilwane letidla titjalo engadzeni yakhe futsi.
Kute timbuti betingangena, kute tinkhomo betingangena futsi kute tinyoni betingangena.
Titjalo engadzeni yakhe takhula, takhula, masinyane tibhidvo besetilungele kukhiwa! Make waTemo wapheka lisobho
lelimnandzi lemabhontjisi, ticadze, sipinashi nematamatisi futsi bonkhe bajabulela kudla lebekubuya engadzeni yaTemo.


text:
Primary tabs
Sitatimende Semhlangano weKhabhinethi wamhla tinge-21 Ingci 2019
Ikhabhinethi yahlangana ngaLesitsatfu, mhla tinge-21 Ingci e-Tuynhuys eKapa.
Tindzaba Letibalulekile Telive
1. Umshwalensi waVelonkhe weTemphilo (i-NHI)
1.1. Ikhabhinethi icela onkhe emalunga emmango kutsi awuhlole loMtsetfosivivinyo we-NHI, njenganyalo losetandleni tePhalamende. Inchubo yePhalamende itawuphindza futsi ivete lelinye litfuba lekutsi ummango uvakalise luvo lwawo ngaloMtsetfosivivinyo.
1.2. Nasewuphasisiwe wabangumtsetfo, loMtsetfosivivinyo utawunika emandla kutsi nanome ngubani sakhamuti salelive letfu sikhone kufinyelela kutfola kunakekelwa ngekwetemphilo, ngisho nome ngabe sinemali nome site imali. Lelilungelo liyatfolakala kuMtsetfosisekelo waseRiphabhliki yaseNingizimu Afrika wanga-1996.
1.3. Ikhabhinethi inesiciniseko sekutsi le-NHI itawucala kusetjentiswa ngekwetigaba futsi ngendlela lenekutilandza. Luhlelo lwekucala kutsi isebente lutawusungulwa futsi lushicilelwe nangabe loMtsetfosivivinyo sewuphasiswe wabangumtsetfo.
2. Kuvakashela kwaMengameli eTanzania naseNgcungcutseleni ye-SADC
2.1. Ikhabhinethi iwutfolile umbiko lomayelana nekuvakasha kwaMengameli Cyril Ramaphosa e-United Republic of Tanzania, lokufaka ekhatsi litsimba letemabhizinisi lelikhutsata kuhwebelana nelutjalotimali emkhatsini wemave ase-Afrika. Njengeluhlelo lwekutfutfukisa ummango, Mengameli uphindze futsi wavakashela eMorogoro, leyasingatsa balwelinkhululeko baseNingizimu Afrika. Wafike wabeka netimbali eMazimbu Tower ngekuhlonipha kanye nekukhumbula bonkhe baseNingizimu Afrika labashona bashona basekudzingisweni.
2.2. Mengameli Ramaphosa uphindze futsi wahola litsimba laseNingizimu Afrika kuNgcungcutsela Ye-39 Letayelekile ye-SADC yeTinhloko Tembuso, lapho umlingani wakhe waseTanzania, Mengameli John Pombe Magufuli, atsatse khona sihlalo sekuba nguSihlalo we-SADC.
2.3. Ngekwesikhundla sakhe sekuba ngulomele i-SADC eKingdom of Lesotho, Mengameli Ramaphosa wetfula umbiko lomayelana nalokwentekako kulenchubo layichubako ngesikhatsi seNgcungcutsela ye-Troika Yeluphiko Lwetepolitiki, Tekuvikela neTekubambisana kuTekuphepha lebeyibanjwe ngaLesihlanu, mhla ti-16 Ingci 2019.
3. Umhlangano We-28 We-BASIC
3.1. Ikhabhinethi ivile ngemhlangano we-28 weBrazil, iNingizimu Afrika, i-India neChina (i-BASIC) lomayelana neNgucuko Yesimo Selitulu lebewubanjelwe eBrazil kusukela mhla ti-14 kuya mhla ti-16 Ingci 2019.
3.2. Ikhabhinethi iphindze futsi yalwemukela luhlelo lolunenshisekelo lenkhulu yekuphumelela lwemave e-BASIC lolusekela tivumelwane temave emhlaba ngembili kanye nangemuva kwa-2020, nanome kunetinsayeya tetenhlalomnotfo lamave labukene nato.
3.3. Ikhabhinethi isesekele simemetelo lesentiwe ngemave e-BASIC kutsi emave alasatfutfukile anike tetimali letanele, kwendluliswa kwelwatsi lwetheknoloji kanye nekucecesha kute kube nekucala kusebenta ngemphumelelo kweLuhlakamsebenti Lwesivumelwane saMhlabuhlangene (i-UN) lolumayelana neNgucuko Yesimo Selitulu (i-UNFCC), Sivumelwane saseKyoto kanye neSivumelwane saseParis ngendlela lengeke yandzise tikwelti temave lasatfutfuka.
B. Tincumo Tekhabhinethi
1. Lisu Lekuletsa Tinsita Leliholwa Tigodzi
1.1. Ikhabhinethi ilivumile Lisu lelisha Lekuletsa Tinsita Leliholwa Tigodzini, njengemcondvo lomusha lobalulekile ekucaleni kwekufezekisa kucala kwekusebenta kwetindlela tekuletfwa kwetinsita. Lelisu, kwanyalo ligcile etigodzini letinge-44 kanye nasetigodzi tasemadolobheni lamakhulu letisiphohlongo, litawucinisekisa kutsi kunekusebenta ngekubumbana kanye nekuhlangana ekuhleleni, ekwenteni sabelotimali kanye nasekucaleni kwekusebenta kwemaphrojethi ekuletsa tinsita kuto tonkhe tigodzi ngayo yonkhe imikhakha lemitsatfu yahulumende – wavelonkhe, wesifundza kanye newendzawo.
1.2. Lelisu ligcile kuLuhlaka Lwemtsetfo Lwebudlelwana eMkhatsini Wabohulumende, lwanga-2005 (Umtsetfo we-13 wanga-2005), lowenta kutsi kube neluhlelomsebenti loluchumanisiwe naloluhlanganisiwe kutsi luhambisane naloko lokubekwe embili kutsi kucalwe ngako kutfutfukiswe, kanye netinhloso emkhatsini walemikhakha lemitsatfu yahulumende. Lelisu kuhloswe ngalo futsi kwenta ncono kuhambisana kwaleminye imitamo njengemasu entfutfuko lahlanganisiwe lahlose ngco ekufezekiseni lisu kuleso nakuleso sigodzi kuyo yonkhe imikhakha yahulumende.
1.3. Mengameli Ramaphosa utawuba ngulohamba embili kulelisu, asekelwa Lisekela laMengameli David Mabuza kanye naso sonkhe sigungu. Tindvuna teTifundza kanye neTigungu tato kanye naBosodolobha betigodzi nebabohulumende basekhaya, kanye neTigungu Letiphetse (ma-EXCO) tabo, batawuba yincenye yekucala kufezekisa kusebenta kwalelisu lekuletsa tinsita leliholwa tigodzi.
2. Umkhandlu waMengameli wekuChumana (i-PCC)
2.1. Mengameli Ramaphosa ubite umhlangano we-PCC, lobe wekucala waloHulumende lokhetfwe ngeNkhwekhweti ngalomnyaka, ngaLesibili, mhla tinge-20 Ingci. Lisu Lekuletsa Tinsita leliHolwa Tigodzi letfulelwe i-PCC futsi lamukelwa ngito tonkhe Tindvuna teTifundza.
2.2. Lomhlangano uphindze futsi wavumelana ngemaphrojekthi laholwa tigodzi latawuvakashelwa nguMengameli. Lemaphrojekthi afaka ekhatsi iphrojekthi lese-OR Tambo District eMphumalanga Kapa, lese-Watrerberg District eLimpopo kanye nalese-Ethekwini Metropolitan Municipality esifundzeni saKwaZulu-Natal.
2.3. Lamaphrojekthi lamatsatfu latawuvakashelwa afaka ekhatsi iphrojekthi lesendzaweni yasemaphandleni, lesendzaweni lenetimayini kanye nalesedolobheni lelikhulu. Nanome lamaphrojekthi ekuletsa tinsita aholwa tigodzi atawuba ngewekucala kuvakashelwa, letinye tigodzi letinge-42 kanye letisikhombisa nemadolobha lamakhulu lasikhombisa nato titawuvakashelwa nguMengameli Ramaphosa nahulumende wakhe kanye nebaholi babohulumende betifundza singakapheli sikhatsi lesibekelwe loHulumende lophetse njenganyalo.
2.4. Lomhlangano uphindze futsi watfulelwa futsi wacocisana ngeludzaba lwekuchumanisa tindlelalisu letiyimfica tekuTfutfukisa Kukhula eTifundzeni neLuhlaka lweNdlelalisu Lwethemu Lesemkhatsini (i-MTSF) lwanga-2019 kuya ku-2024.
3. Sivumelwane seSikhwama se-India, iBrazil neNingizimu Afrika (i-IBSA)
3.1. Ikhabhinethi ikuvumile kungeniswa ePhalamende kweSikhwama se- IBSA seKulwa neBuphuya neNdlala (Sivumelwane seSikhwama se-IBSA) kutsi sivunywe. LeSivumelwane sisemkhatsini waHulumende we-Republic of India naHulumende we-Federative Republic of Brazil kanye naHulumende waseRiphabhliki yaseNingizimu Afrika.
3.2. Sikhwama se-IBSA sasungulwa nga-2004 kute sicale ngemitamo yekubuka lifutse kanye futsi nekugcila kubantfu kute kugcugcutelwe Kusebenta Ngekuhlanganyela kweMave Asatfutfuka aseNingizimu.
3.3. Lesikhwama sisite iNingizimu Afrika kutsi ikhone kufaka ligalelo lelivakalako nalelinesisindvo emitameni yemave emhlaba yekulwa nendlala kanye nebuphuya lobukhulu emaveni lasatfutfuka. Iphindze futsi yafaka ligalelo ngemphumelelo ekutfutfukiseni onkhe ma-SDG la-17 cishe emaveni labambisene nawo lange-21.
4. Umhlangano We-4 weTindvuna Wembutfo Wemphi we-Afrika Wekuphendvula Ngekushesha Etimeni Letibucayi (i-ACIRC)
4.1. Ikhabhinethi ikuvumile kusingatsa emalungiselelo emhlangano wetati weMhlangano we-4 weTindvuna teMave Langemalunga we-ACIRC Ngekutitsandzela kusukela mhla tinge-30 Ingci kuy mhla ti-03 Inyoni 2019.
4.2. Lokukwesekela kuphindze futsi kufake ligalelo loko hulumende lakubeke embili kucala ngako akwente ekugcugcuteleni kuthula kulelivekati kanye nasesigodzini kanye nekusimama, kucinisekisa kutsi tincumo teLubumbano lwe-Afrika (i-AU) letiphatselene nekubumba kufezekiswa kwemisebenti yeMbutfo we-AIRC ne-African Standby Force (i-ASF). Lokukutawucinisekisa kutsi i-African Peace and Security Architecture iyahlanganiswa futsi iyasetjentiswa.
4.3. INingizimu Afrika kanye neMave la-12 Lativolontiyako ayincenye ye-ACIRC leyasungulwa nga-2013 njengembutfo wemphi wesikhashana kute kucale kusebenta kwe-ASF.
C. Imitsetfosivivinyo
1. Umtsetfosivivinyo Lovikela Batsengi Betindlu wanga-2019
1.1. Ikhabhinethi ikuvumile kushicilelwa kweMtsetfosivivinyo Lovikela Batsengi Betindlu wanga-2019, kuGazethi yaHulumende kutsi ummango uphawule.
1.2. LoMtsetfosivivinyo ucitsa Umtsetfo Lovikela Batsengi Betindlu lokhona njenganyalo, wanga-1998 (Umtsetfo we-95 wanga-1998). Lomtsetfo utawulawula bakhi betindlu nalabatisungulako; uvikele nebanikati betindlu; wetfule nelithulusi lekucinisekisa ngemphumelelo kanye nekuncuma tinhlawulo/tijeziso letifanele kucedza emandla bakhi betindlu labahambisani nemtsetfo lobekiwe.
1.3. LoMtsetfosivivinyo uphindze futsi ulungise simo sekusebenta salabolabasha labangena kulemboni yetekwakha ngekutsi wetfule imigomo yemtsetfo yetetinkontileka leticinisekisa kutsi kube nekusimama kulemboni yetekwakha.
1.4. Tindlu tesibonelelo sahulumende nyalo tisangena ngaphasi kwaloMtsetfosivivinyo, kucinisekisa kutsi bayavikeleka batsengi nebanikati betindlu letisibonelelo sahulumende.
D. Imikhosi Letako
1. Ingcungcutsela ye-VII ye-TICAD
1.1. Mengameli Ramaphosa utawuhambela Ingcungcutsela Ye-7 yeTokyo Yemave Emhlaba lemayelana neNtfutfuko yase-Afrika (i-TICAD VII) eJapan mhla tinge-29 nangemhla tinge-30 Ingci 2019. Ingcikitsi yalengcungcutsela letsi, “Kwenta ncono Intfutfuko yase-Afrika ngekusebentisa itheknoloji, Umcondvo lomusha neBantfu,” iyahambisana ne-Agenda 2063 ye-AU kanye naloko lelivekati lelikubeke embili kutsi litawucala ngako likwente kute lihlangane.
1.2. Ingcungcutsela ye-VII te-TICAD yalomnyaka itawucosisana, emkhatsini waletinye tintfo, tintfo letimcoka letintsatfu letibekwe embili kutsi kucalwe ngato tentiwe: (i) kuhambisa ngekushesha ingucuko yetemnotfo kanye nekwenta ncono simo setemabhizinisi ngekusebentisa umcondvo lomusha kanye nekusebentisana nemkhakha lotimele; (ii) kujulisa kusimama kanye nekutimela kwemmango; kanye (iii) nekucinisa kutsi kube nekuthula nekutinta.
1.3. Kuhlanganyela ekusebenteni ngekubambisana kweJapan ngekwesigodzi nangekwemave emhlaba mayelana netindzaba letibalulekile tekwenta ncono i-Agenda yase-Afrika kanye nekunaka imitsetfomgomo yeKusebenta Ngekuhlanganyela kweMave Lasatfutfuka LaseNingizimu.
2. Ingcungcutsela Yemave La-7 (i-G7)
2.1. Mengameli Ramaphosa utawuhola litsimba laseNingizimu Afrika eNgcungcutseleni Yemave La-7 eFrance kusukela mhla tinge-24 kuya mhla tinge-26 Ingci 2019, emva kwekumenywa kweNingizimu Afrika njengelive lelimcoka.
2.2. INgcungcutsela ye-G7 yinkhundla yemave lasikhombisa laneminotfo lenetimboni kakhulu futsi naleneminotfo letfutfukile emhlabeni – iFrance, iGermany, i-Italy, iJapan, i-United States, i-United Kingdom neCanada – lapho baholi babohulumende bawo bahlangana njalo ngemnyaka kutewucocisana ngetindzaba letibalulekile temnotfo wemhlaba wonkhe, tepolitiki, tenhlalo netekuphepha. Lengcungcutsela Ye-G7 letako itawugcila ekulweni nekungalingani, kugcugcutela kulingana ngebulili, kufinyelele kutemfundvo kanye nasekutfoleni tinsita tetemphilo letisezingeni lelisetulu.
2.3. Kutimbandzakanya kweNingizimu Afrika kuleNgcungcutsela ye-G7 yanga-2019 kuholwa tinsika letine tetindlelalisu tenchubomgomo yemave emhlaba, (i) kuchubelembili tinshisekelo tavelonkhe kute sifeze tinhloso talelive; (ii) kwenta ncono i-Agenda yase-Afrika kanye nekwesekela intfutfuko lesimeme yase-Afrika; (iii) kufaka umoya kutsi kube nesimo setintfo lesigucukile emhlabeni wonkhe; kanye (iv) nekuchubelembili i-ajenda yeMave Lasatfutfuka laseNingizimu ngekucinisa Kusebenta Ngekuhlanganyela kweMave Lasatfutfuka LaseNingizimu kanye neNkhulumomphikiswano ngekhatsi Kwemave Lacebile LaseNyakatfo kanye Nemave Lasatfutfuka LaseNingizimu.
3. Inkhundla Yetemnotfo Wemhlaba (i-WEF) e-Afrika
3.1. Inkhundla Ye-28 Yetemnotfo Wemhlaba e-Afrika itawube ibanjelwe lapha eKapa kusukela mhla ti-04 kuya mhla ti-06 Inyoni 2019 ngaphasi kwengcikitsi letsi: “Kulungisa Kukhula Lokungukhukhulelangoco neKwabelana neLikusasa Kulendlela Lensha Yekutfutfuka Kwetheknoloji.” Lenkhundla ihlose kulungisa i-ajenda yesigodzi neyetimboni yalomnyaka lotako.
3.2. Loluhlelo lutawugcila ekutseni linganyuswa kanjani lizinga lengucuko lesimo sesigodzi lesiphatselene netikhungo letenta tintfo ngekuhlakanipha, lutjalotimali, kuhlanganisa, tetimboni nemcondvo lomusha kute kwentiwe kancono Indlela Lensha Yekutfutfuka Kwetheknoloji.
3.3. Kubakhona kweBaholi beTemnotfo Wemhlaba neTinhloko Temibuso lapha eveni letfu kunika iNingizimu Afrika litfuba lelingakavami kutsi itikhangise kanye nekuchubelembili loko lokumcoka lesikubeke embili kutsi sitawucala ngako sikwente ekukhuliseni umnotfo welive letfu.
4. Umhlangano Jikelele we-42 we-ISO
4.1. Umtimba waseNingizimu Afrika Wesilinganisomazinga (i-SABS) loseKapa utawusingatsa Umhlangano Jikelele we-42 weNhlangano Yemave Emhlaba Yesilinganisomazinga (i-ISO) kusukela mhla ti-16 kuya mhla tinge-20 Inyoni 2019.
4.2. I-ISO ihlanganisa ndzawonye tati kutsi tishiyelane ngelwati lwato tiphindze futsi titfutfukise tilinganisomazinga temave emhlaba ngekutsandza nangekuholwa ngumoya wekuvumelana nekuhambisana nemakethe letisekela umcondvo lomusha tiphindze tiletse tisombululo tetinsayeya temhlaba wonkhe.
Luhlelo lwe-ISO lwanga-2019 lutawusungula tindlelalisu tekubukana netinsayeya tekugucuka kwesimo selitulu, umnotfo wedijithali, kukhula kwetemnotfo kanye nekuhwebelana ngebunyenti.
5. Inyanga Yemisebenti Yahulumende Lehlanganisiwe (i-PSM) ngeNyoni
5.1. Loluhlelo lolutako lwe-PSM ngenyanga yeNyoni luhlelo lwenta ncono kuletfwa kwetinsita loluyincenye ye-Batho Pele (Bantfu Kucala) Luhlelo Lwekuvusetelela lolugcugcutela lisiko lekwenta umsebenti wahulumende ngebungcweti ngekuchubeka nekwenta ncono kuletfwa kwetinsita tahulumende kuto tonkhe tindzawo.
5.2. Luhlelo Lwe-PSM lwanga-2019 lutawuchutjwa ngaphasi kwengcikitsi letsi: “Khawuleza”: Letsa Tinsita Kubantfu: Batho Pele “Sibantfu Bakuleli, Siyanakekela, Sisebentela Bantfu”. Loku kuletsa umdlandla kulesimemetelo lesentiwa nguMengameli Ramaphosa eNkhulumeni yakhe Yebunjalo Belive (i-SoNA) yanga-2019 kutsi tisebenti tahulumende tiwaphile lamagugu nemitsetfomgomo ye-Batho Pele ngekutsi tibeke bantfu kucala.
5.3. Imikhosi yeLuhlelo lwe-PSM lwanga-2019 ifaka ekhatsi:
- Inyanga Yetekuvakasha – ngaphasi kwengcikitsi letsi: “Tekuvakasha neMisebenti – likusasa lelincono kitsi sonkhe”. Tekuvakasha nguleminye yemikhakha lebetisolo idala imisebenti. Ikhabhinethi igcugcutela bantfu baseNingizimu Afrika kutsi batsatse i-Sho’t Left bakhutsate tekuvakasha esiveni setfu, ngekutsi basebentise lelitfuba lelivela minyaka yonkhe leLiviki Lemapaki aVelonkhe aseNingizimu Afrika (i-SANParks) kusukela mhla ti-08 kuya mhla ti-15 Inyoni 2019, lapho emapaki etfu avelonkhe atawube avulelekele bonkhe bantfu kutsi bangene mahhala. Live laseNingizimu Afrika lineTindzawo Temagugu eMhlaba La-10 futsi iyindzawo yetekuvakasha yemhlaba wonkhe.
- Inyanga Yemagugu – Emagugu avula ematfuba emisebenti nemakhono, kube netinkhundla tebalingisi, bemakhono etandla kanye netimboni letingaphasi. Kunesidzingo futsi sekutsi sichubeke nemitamo yetfu yekonga, kuvusetela kanye nekutfutfukisa tilwimi tetfu tendzabuko, njengencenye yekuvikela emagugu etfu.
- Inyanga Yekuphepha Kwemaphoyisa – yacalwa ngeLusuku Lwavelonkhe Lwekukhumbula mhla ti-01 Inyoni, ngekukhumbula emachawe nemachawekati etfu lashonela emsebentini.
Loluhlelo loluhlanganisiwe lunika emandla Lisu Lavelonkhe Lekutfutfukisa (i-NDP) lelikhuluma ngesidzingo sekulawula kahle nekuchumanisa ngemphumelelo kusebenta kwetikhungo tembuso kube netisebenti tahulumende letinemakhono naletitinikele ekusebenteni kahle kanye naletikhona kuletsa ngekungantjintjantji tinsita letisezingeni lelisetulu, kodvwa tibe tibeka embili tinhloso tesive tentfutfuko.
E. Imilayeto
1. Kudzabuka
Ikhabhinethi itfumele emavi ekudvudvuta:
- kuhulumende nakubantfu baseTanzania ngemuva kwekuchuma kweloli letfutsa phethiloli lebulele bantfu labangetulu kwalabange-90 futsi ifisela labo labalimele kwelulama ngekushesha.
- emndenini nakubangani beliciko laseNingizimu Afrika, umdvwebi namake longusomabhizinisi, Mk. Carrol Boyes (lobeneminyaka le-65), losishiye emhlabeni ngaLesitsatfu, mhla ti-14 Ingci 2019.
2. Kuhalalisela neTilokotfo Letinhle
Ikhabhinethi:
- ifisela Lijaji Edwin Cameron tiloko letinhle ekutsatseni kwakhe umhlalaphasi emva kwekusebenta iminyaka lenge-25 alijaji. Lijaji Cameron, wakhetfwa kutsi asebente eNkantolo Yemtsetfosisekelo nga-2008, wasebenta njengemmeli wemalungelo eluntfu ngesikhatsi selubandlululo, wamela labo bebalwa nelubandlululo waphindza futsi walwela kulingana kwebantfu labadvuna labatsandzana bodvwa nebantfu lababomake labatsandzana bodvwa. Ikhabhinethi iyakudvumisa kulwela kwakhe emalungelo eluntfu imphilo yakhe yonkhe, kanye nekulwa kutsi tidzambisingculazi (ma-ARV) tifinyelele kuwo wonkhe umuntfu.
- Ifisela umculi weludvumo, Umnu. Caiphus Semenya, lusuku lwakhe lwekutala lweminyaka lenge-80 lolubusisekelile. Umnu. Semenya wafaka ligalelo kumkhakha wemculo waseNingizimu Afrika. Tingoma takhe letingeke tilibaleke tifana naletitsi, Matswale, Angelina, Ziphi’nkomo, kanye naletsi Ndiphendule layihlabele ngekuhlanganyela, nemkakhe Make Letta Mbulu. Usebente nebakhiphi bemculo bemave emhlaba, futsi ligama lakhe lise lenyulwa emahlandla lange-37 kumklomelo we-Primetime Emmy Award waphumelela kuleyimfica. Waphindza futsi waklonyeliswa nge-Emmy Award ngendzima yakhe layidlalile ekucambeni ingoma yelifilimu lelitsi Roots. Waphindza futsi wafaka ligalelo ekucambeni ingoma yelifilimu lelatsetjulwa ngebakwa-Disney letsi The Lion King.
- ifisela Lisekela Lemcondzisi Wavelonkhe Wemkhandlu Wetekushushisa (i-NPA), Advocate Silas Ramaite (i-SC) tilokotfo letinhle ngekuvuma kwaMengameli Ramaphosa kutsi atsatse umhlalaphasi sikhatsi sakhe sisengakafiki aphume ehhovisi ngekulandzela Sigaba se-12 (8)(a) seMtsetfo weMkhandlu Wetekushushisa Wavelonkhe, wanga-1998 (Umtsetfo we-32 wanga-1998). Ikhabhinethi iyadvumisa ligalelo la-Advocate Ramaite labenalo ku-NPA kanye nasekulawuleni bulungiswa kabanti yonkhe leminyaka asebenta emkhakheni wetebulungiswa.
- ihalalisela Mk. Sasha Maria Schwendenwein weluhlelo lwabanakudze lwentsatseli letiphenyako , lolutsi-Carte Blanche, langenele ngalo umklomelo we-SADC Media Awards, lozuze umklomelo wesibili kumkhakha wamabonakudze. Indzaba lephumelele nguletsi, “Follow the Guns”, yakhishwa ngumsebenti lowakhishwa ngekuhlanganyelwa lebewuphenya ngesihluku sekutingelwa kwabobhejane ngalokungekho emtsetfweni.
- ihalalisela Emabhokobhoko (ma-Springboks) neBanyana Banyana ngekuphakamisela etulu umjeka waseNingizimu Afrika. Emabhokobhoka ancoba i-Rugby Championship yona iBanyana Banyana yaphumelela i-COSAFA Women’s Championship. Lemacembu aligcabho lesive kantsi kuncoba kwawo kunika umdlandla basubatsi labasebancane eveni lonkhe.
- ihalalisela Mk. Zozibini Tunzi, lotfweswe sicoco sekuba ngulobuhle waseNingizimu Afrika wanga-2019, u-Miss South Africa 2019, futsi imfisela lokuhle ngesikhatsi asaphetse lesicoco. Utawube amelele lelive ku-Miss Universe kanye naku-Miss World.
F. Kubekwa etikhundleni
Kutawucinisekiswa ticu tetemfundvo nekuhlola kufaneleka kwabo bonkhe lababekwe etikhundleni.
1. Kubekwa futsi esikhundleni kwaMnu. Fundisile Goodman Mketeni njengeSisebenti Lesikhulu (i-CEO) se-SANParks.
Imibuto ingacondziswa ku:
Mk. Phumla Williams – Libambela laloKhulumela Ikhabhinethi
Makhalekhikhini: 083 501 1039


text:
Similar content
Wonkhe umuntfu uneliphupho
Umfana watitfola emgwacweni nalabanye bantfwana lebahlala emgwacweni. Lena yindzaba lephatselene nemphilo lebeyingasiyinhle nekutsi yantjintja njani.
UMgcibelo lowawushisa kakhulu
Ngalelinye lilanga ntsambama kwakushisa, bantfwana labatsatfu bahamba bayodlala edvute nemfula. Nobe bebangakavunyelwa kuhlamba kodvwa bakhumula timphahla bangena emantini. Ngabe kwentekani ngetimphahla tabo?
Nozizwe nembulu
Nozizwe wayovakashela malume wakhe, make wakhe wamnika liloko lelihle lelihlotjiswe ngebuhlalu lobuhle, waligcoka wahamba. Endlelni leya kamalume wakhe, Nozizwe wahlangana nentfombatana leyamcela kutsi amboleke liloko lakhe kantsi yona yayigcoke emanikiniki. Ngalesikhatsi bantjintjisana timphahla, Nozizwe wabona umsila kulentfombatane, wabona kutsi iyimbulu.
Ngesikhatsi semaholide nagogo
Bantfwana lababili bajabulile balungiselela kuyovakashela gogo wabo emaphandleni. Bayayijabulela imphilo yasemaphandleni ngendlela yekutsi batsi nababuyela ekhaya, bafise kwangatsi bangaphindze babuyele futsi.
Mambakati, inyoka yelihlatsi
Emantfombatana lamatsatfui ahamba ayewutfota tinkhuni ehlatsini. Abazange balalele nakabayala gogo wabo, yinye intfombatana yenta intfo letsite leyingoti.


text:
Bunkondlo
Bunkondlo (ngesíNgísi: poetry). Lobu buciko bekuhlanganisa emagama kute loko lokushoko kuvakale ngendlela lemnandzi ibe ifundzisa. Bunkondlo behluke kuleminye imibhalo ngekutsi bona buhamba ngephethini, bunesigci losivako.
Tinkondlo temdzabu[hlela | edit source]
Leti tinkondlo tebuciko bemaswati, umsuka nemlandvo wato usesiveni semaswati.
Tibongo[hlela | edit source]
Tinanatelo[hlela | edit source]
vakashela Tinanatelo tichazwa ngalokujulile
Tinanatelo tifana netibongo kepha tinanatelo tiba temndeni wonkhe, kutsatfwa mhlawumbe tibongo takhokho lomkhulu, kuphindze kufakwe ekhatsi netihlabani takuleso sibongo.
Tinanatelo tichaza ngemsuka waleso sibongo, kutsi basukaphi, kubani, njani, nini futsi nebuchawe babo.
Sibonelo: nawunanatela bakaDlamini utsi: "nine lenacedza lubombo ngekuhlehletela".
Loku kufakatela inkhulumo letsi bachamuka enyakatfo bahlala dvute nemaThonga ngenca yekucabana bakhwela lubombo solo bahlehla badzimate befika eSwatini.
Emahubo / Umgubho[hlela | edit source]
Umgubho yinkhondlo lehlatjelwako, yinkhondlo letsintsa sive sonkhe.


text:
Abstract:
Lomsebenti ucwaninga ngekubaluleka kwetangoma nemisebenti yato
ekutfutfukiseni lulwimi IwesiSwati. Kulapho kuvela khona kutsi buyini
bungoma tutsi bubaluleke ngani emphilweni yesive ngekwemisebenti
nangekwelulwimi.
Sehlukosekucala setfula tinhloso telucwaningo, indzima noma umkhawulo
welucwaningo, tindlela tekucwaninga letiluhlolomibuto (interview)
nekufundvwa kwetincwadzi. Imigudvu yelucwaningo i1andzela indlela
yemisebenti (Functional approach) nendlela yeluchumano
(Communicative approach). Kulapho kuchazwe khona lokushiwo
ngemagama lasisekelo salolucwaningo latana nalawa: sangoma,
inyanga, lldloti, lugedla, kutfwasa/litfwasa nendumba.
5ehluko sesibili siniketa inchazelo ngalokuphatselene netangoma kusukela
ekutfwaseni, timphawu tekutfwasa, kubhoboka kwelidloti, tinhlola,
sangoma nebuhlobo, sangoma nemabitongco kanye nemabitomuntfu,
sangoma naleminye imikhakha yemphilo, sangoma netinanatelo,
sangoma nesitsembu, umtsakatsi, umtembi, sangoma nenhlonipho.
Sehluko sesitsatfu setfula tingcikitsi letehlukene tetingoma tetangoma
letihlelwe ngalendlela:
A. Kufundzisa, kukhutsata nekumisa sibindzi.
B. Kubalisa, umbusave nesimo senhlalo.
-ivC.
Lutsandvo, bunye nelubumbano.
D. lnkholo, inkholelo nemlandvo.
E. Emandla, inkhani nelunakashelo.
Emasu ekwakheka kwetingoma letehlukene acwaningiwe.
Sehluko sesine sicwaninga ngetangoma, tihlahla netifo. Kubukwe imitsi
leyakhiwe ngetilwane tasendle, ngetilwane tasekhaya, tinyoni netimila
letehlukene. Lapha kutsintfwenetinhlobo tetifo letimbalwa letelaphekako
nembulalave loseseyinkinga lenkhulu kubelaphi.
Sehluko sesihlanu siligcogca Iwalokucwaningiwe. Kulapho kuniketwe
tincomo ngekubuka kuhleleka kwelucwaningo, tingoma nelulwimL imitsi
nelulwimi kanye netifo nelulwimi.
-
Description:
Submitted to the Faculty of Arts in fulfillment of the requirements for the degree of
MASTER OF ARTS in the Department of African Languages at the University of Zululand, South Africa, 2005.


text:
91Jesu watsi endlula nje, wabona umuntfu labeyimphumphutse seloku atalwa. 2
Bafundzi bakhe bambuta batsi: “Mfundzisi, kwabangelwa sono sabani lokutsi lomuntfu atalwe ayimphumphutse? Sono sakhe yini nome sebatali bakhe?”
3
Joh. 11:4
Jesu wabaphendvula watsi: “Kute lowona; yena nome batali bakhe, abazange sebente sono lesabangela lobumphumphutse, kepha loku kwenteka khona kutawubonakaliswa imisebenti yaNkulunkulu kuye. 4
11:9
Kufanele sisebente imisebenti yalowo longitfumile, kusesemini; buyeta busuku, lapho kuyawubate loyawuba nemandla ekusebenta. 5
Joh. 1:4
8:12
12:35,46
Ngisesekhona lapha emhlabeni ngikukhanya kwemhlaba.”
6
Watsi nasakushito loko Jesu, wakhafulela ematse emhlabatsini, wenta ludzaka ngawo, wase ulunindza emehlweni alemphumphutse. 7
Watsi kuyo: “Hamba uyewugeza echibini laseSilowama!” (Lelibito lisho kutsi: “Utfunyiwe”.) Lendvodza yavele yahamba yayawugeza, yabuya seyibona.
8Ngako bomakhelwane bayo kanye nebantfu nje lababeyibona ihleti icela kuphiwa, babutana batsi: “Lendvodza akusiyo yini lena beyihlalela kucela kuphiwa?”
9Labanye batsi: “Ngiyo.” Labanye batsi: “Cha, akusiyo, kodvwa ufanana nayo.” Yena watsi: “Nginguye.”
10Bambuta batsi: “Pho, emehlo akho avuleke kanjani?”
11Wabaphendvula watsi: “Lomuntfu lokutsiwa nguJesu, wente ludzaka walunindza emehlweni ami, wase utsi kimi: ‘Hamba uyewugeza eSilowama!’ Ngako-ke ngaya, ngageza, ngase ngiyabona.”
12Bambuta batsi: “Uphi yena?” Watsi: “Angimati.”
13Base bayimikisa kubaFarisi lendvodza lebeyiyimphumphutse. 14
BekuliSabatha mhlazana Jesu enta loludzaka, avula emehlo alemphumphutse. 15BaFarisi-ke bayibuta futsi lendvodza kutsi emehlo ayo avuleke kanjani. Yabatjela yatsi: “Unindze ngeludzaka emehlweni ami, ngageza, ngase ngiyabona.”
16
7:12
10:19
Labanye baFarisi batsi: “Lomuntfu lowente loku akaphumi khona kuNkulunkulu, ngobe naku akawuhloniphi umtsetfo weliSabatha.” Labanye batsi: “Umuntfu losoni angatenta kanjani tibonakaliso letinje?” Kwaba khona kwehlukana emkhatsini wabo.
17
Joh. 4:19
Ngako baFarisi baphindza bayibuta lendvodza batsi: “Wena utsini ngaye, njengaloku avule emehlo akho nje?” Yona yaphendvula yatsi: “Ungumphrofethi.”
18Noko emaJuda akazange ayikholwe kutsi beyiyimphumphutse, nekutsi seyitfole kubona. Badzimate babita batali bayo. 19Bababuta batsi: “Lena yindvodzana yenu yini? Nisho kutsi seloku yatalwa beyingaboni? Pho, seyibona kanjani nyalo?”
20Batali bayo baphendvula batsi: “Siyati kutsi lona uyindvodzana yetfu, nekutsi watalwa ayimphumphutse. 21Kepha kutsi sewubona njani nyalo, nekutsi ngubani lovule emehlo akhe, asati. Butani yena, sewukhulile utatiphendvulela.” 22
12:42
16:2
Batali bakhe bakusho loko ngobe bebesaba emaJuda. Phela abesavumelene ngekutsi lotawufakaza kutsi Jesu unguKhristu, abeyawuncunywa esinagogeni. 23Ngiko nje batali bakhe batsi: “Sewukhulile. Butani yena.”
24
Ezra 10:16
Baphindza futsi kwesibili bayibita lendvodza lebeyiyimphumphutse batsi kuyo: “Ase unike Nkulunkulu ludvumo, ukhulume liciniso. Tsine siyati kutsi lomuntfu lona usoni.”
25Yona yatsi: “Kwekutsi usoni nome akasiso, angikwati; kepha kunye lengikwatiko, kutsi mine bengiyimphumphutse, kodvwa nyalo sengiyabona.”
26Batsi kuye: “Wente njani kuwe? Uwavule njani emehlo akho?”
27Yaphendvula yatsi: “Kadze nginitjela solomane ningeva. Nifunelani kuphindze nive? Niyafuna yini nani kuba bafundzi bakhe?”
28Bametfuka batsi: “Nguwe umfundzi wakhe. Tsine sibafundzi baMosi. 29
8:14
Siyati kutsi Nkulunkulu wakhuluma kuMosi, kepha lona asimati nekutsi uphumaphi.”
30Lendvodza yaphendvula yatsi: “Simangaliso-ke lesi, nine anati kutsi uphumaphi! Ingani emehlo ami uwavulile! 31
35:13
Hla. 66:18
Taga 15:29
28:9
Isa. 1:15
Siyati kutsi Nkulunkulu akativa toni; kodvwa nangabe umuntfu amesaba Nkulunkulu, ente intsandvo yakhe, lowo uyamuva. 32Seloku kwadalwa umhlaba, akuzange sekuvakale kutsi ukhona lowake wavula emehlo emuntfu lowatalwa ayimphumphutse. 33Kube lomuntfu abengaveli kuNkulunkulu, abengeke ente lutfo.”
34Bayiphendvula batsi: “Wena watalelwa esonweni; wena futsi sewufundzisa tsine?” Base bayincuma esinagogeni labo.
35Jesu weva kutsi bayincumile. Wahlangana nayo watsi kuyo: “Uyakholwa yini eNdvodzaneni yeMuntfu?”
36Yaphendvula yatsi: “Nkhosi, ngitjele kutsi ingubani, kuze ngitewukholwa kuyo.”
37
Jesu watsi kuyo: “Sewuyibonile, ngiyo lena lokhuluma nayo.”
38Lendvodza yaguca embikwaJesu, yatsi: “Nkhosi, ngiyakholwa.”
39
15:14
23:26
Joh. 3:17
12:47
Jesu watsi: “Mine ngitele kwehlulela kulelive, kuze labangaboni babone, nalababonako babe timphumphutse.”
40Labo baFarisi lababelapho bamuva nakasho njalo, batsi kuye: “Pho, tsine sitimphumphutse yini?”
41
Joh. 15:22
Jesu watsi kubo: “Kube benitimphumphutse, ngabe nite sono, kepha ngobe nitsi: ‘Siyabona,’ licala lenu lisanihlalele.”


text:
271Lolu-ke luhla lwemabito ema-Israyeli: Baholi bemindeni, netindvuna tetinkhulungwane, netemakhulu, naletinye tiphatsimandla letatibambisene nenkhosi kuko konkhe lokuphatselene nemabutfo labesemsebentini inyanga ngenyanga, wonkhe umnyaka. Lilinye libutfo lalinemadvodza labeti-24 000.
2
Jashobeyamu, umsa waZabdiyeli, abeyindvuna yelibutfo lekucala ngenyanga yekucala. Libutfo lakakhe belingemadvodza lati-24 000. 3Yena-ke abesitukulwane saPheresi, asikhulu sato tonkhe tindvuna temabutfo ngenyanga yekucala.
4
1 Khr. 11:12
Dodayi, um-Ahohi, abephetse libutfo lesibili ngenyanga yesibili. Mikilothi abengumholi walelibutfo lakakhe. Babengemadvodza lati-24 000 kulelibutfo lakakhe.
5
1 Khr. 11:22
Bhenaya, umsa waJehoyada, umphristi, abephetse libutfo lesitsatfu ngenyanga yesitsatfu. Babengemadvodza lati-24 000 kulelibutfo lakakhe. 6Loyo-ke nguloBhenaya labelichawe kulabangema-30, angumholi wabo. Umsa wakhe Amizabadi abengumholi welibutfo leyise.
7
23:24
1 Khr. 11:26
Asaheli, umnakaboJowabe, abephetse libutfo lesine ngenyanga yesine. Zebadiya, umsa wa-Asaheli, watsatsa sikhundla sakhe emvakwakhe. Babengemadvodza lati-24 000 kulelibutfo lakakhe.
8Shamhuthi, umJizrahi, abeyindvuna yelibutfo lesihlanu ngenyanga yesihlanu. Babengemadvodza lati-24 000 kulelibutfo lakakhe.
9Ira, umsa wa-Ikheshi waseThekhowa, abeyindvuna yelibutfo lesitfupha ngenyanga yesitfupha. Babengemadvodza lati-24 000 kulelibutfo lakakhe.
10Helesi, wasePheloni, wesive saka-Efrayimu, abeyindvuna yelibutfo lesikhombisa ngenyanga yesikhombisa. Babengemadvodza lati-24 000 kulelibutfo lakakhe.
11
1 Khr. 20:4
Sibhekayi, waseHusha, wesive sakaZera, abeyindvuna yelibutfo lesiphohlongo ngenyanga yesiphohlongo. Babengemadvodza lati-24 000 kulelibutfo lakakhe.
12Abiyezeri, wase-Anathothi, wesive sakaBhenjamini, abeyindvuna yelibutfo lemfica ngenyanga yemfica. Babengemadvodza lati-24 000 kulelibutfo lakakhe.
13Maharayi, waseNethofa, wesive sakaZera, abeyindvuna yelibutfo lelishumi ngenyanga yelishumi. Babengemadvodza lati-24 000 kulelibutfo lakakhe.
14Bhenaya, wasePhirathoni, wesive saka-Efrayimu, abeyindvuna yelibutfo leli-11 ngenyanga yeli-11. Babengemadvodza lati-24 000 kulelibutfo lakakhe.
15Heldayi, waseNethofa, wesive saka-Othniyeli, abeyindvuna yelibutfo leli-12 ngenyanga yeli-12. Babengemadvodza lati-24 000 kulelibutfo lakakhe.
16Leti-ke bekutindvuna tetive taka-Israyeli:
Eliyezeri, umsa waZikhri, abephetse bakaRubeni.
Shefathiya, umsa waMakha, abephetse bakaSimeyoni.
17Hashabiya, umsa waKhemuweli, abephetse bakaLevi.
Sadoki abephetse baka-Aroni.
18Elihu, umnakaboDavide, abephetse bakaJuda.
Omri, umsa waMikhayeli, abephetse baka-Isakhari.
19Ishmaya, umsa wa-Obadiya, abephetse bakaZebuloni.
Jerimothi, umsa wa-Azriyeli, abephetse bakaNaftali.
20Hosheya, umsa wa-Azaziya, abephetse baka-Efrayimu.
Joweli, umsa waPhedaya, abephetse incenye yesive sakaManase.
21Ido, umsa waZakhariya, abephetse incenye yesive sakaManase kaGileyadi.
Jasiyeli, umsa wa-Abneri, abephetse bakaBhenjamini.
22Azareli, umsa waJerohamu, abephetse bakaDani.
Bekungito leti-ke tindvuna letatiphetse tive taka-Israyeli.
23
22:17
26:4
Num. 1:2
Davide akazange alwente lubalo lwemadvodza labeneminyaka lengema-20 nangaphansi, ngobe Simakadze abetsembise kwandzisa ema-Israyeli abe ngangetinkhanyeti tesibhakabhaka. 24
1 Khr. 21:4
Jowabe, umsa waSeruya, wacala wabala emadvodza, kodvwa wangete wacedza. Nkulunkulu watfukutselela ema-Israyeli ngenca yalolubalo, nalemiphumela ayizange ifakwe encwadziniSiHebheru sitsi “kulo inombolo” yemilandvo yenkhosi Davide.
25Azmavethi, umsa wa-Adiyeli, abephetse tindlu tengcebo yenkhosi.
Jonathani, umsa wa-Uziya, abephetse tindlu tengcebo letatisesifundzeni, nasemadolobheni, nasemitini kanye nasemibhoshongweni.
26Ezri, umsa waKhelubi, abephetse tisebenti tasemasimini.
27Shimeyi waseRama yena abephetse tivini. Zabdi waseShefamu yena abephetse tivuno tetivini kanye netimbita tekwakha liwayini.
28Bhali Hanani, waseGederi, abephetse tihlahla temincumo netemakhiwa letatisematsafeni ngasenshonalanga. Jowashi abengamele kuphatfwa kwemafutsa emncumo.
29Shitrayi, waseSharoni, abephetse imihlambi leyayidla eSharoni. Shafati, umsa wa-Adilayi, abephetse imihlambi leyayidla etihosheni.
30Obili, waka-Ishmayeli, abephetse emakamela. Jedeya, waseMeronothi, abephetse timbongolo.
31Jazizi, umHagari, abephetse imihlambi yetimvu netimbuti. Bonkhe bekutindvuna letatiphetse timphahla tenkhosi Davide.
32Jonathani, uyise lomncane waDavide, abengumeluleki futsi angumabhalane labehlakaniphe kakhulu. Jehiyeli, umsa waHakhamoni, abeciza emadvodzana enkhosi. 33
Ahithofeli abengumeluleki wenkhosi. Hushayi, um-Akhi, abengumngani wenkhosi. 34
1 Khr. 18:15
Esikhundleni sakhe Ahithofeli walandzelwa nguJehoyada, umsa waBhenaya, naye futsi walandzelwa ngu-Abiyatha.
Jowabe abeyindvuna yemabutfo enkhosi.


text:
Umndeni
Umndeni (síNgísi, family).
Tihlobo[hlela | edit source]
Tihlobo (síNgísi, relatives) bantfu labatalana nawe nobe kanye nebatali bakho.
Gogo[hlela | edit source]
Gogo ngumake wababe wakho, nobe ngumake wamake wakho. Liswati alibi nagogo munye, ngoba phela dzadzewabogogo lomncane naye ngugogo kepha yena ubitwa ngagogoncane(gogo lomncane). Lomdzala-ke yena kutsiwe ngugogo lomdzala. Umnakabogogo naye ngugogo kepha yena ubitwa ngagogo lomdvuna.
Mkhulu[hlela | edit source]
Mkhulu ngubabe wamake wakho nobe babe wababe wakho. Nobe futsi ngumuphi umuntfu lomdvuna losaluphele ubitwa ngaye mkhulu. Umnakabomkhulu naye ngumkhulu, lomncane kutsiwa ngumkhulu lomncane. Lomdzala kutsiwe ngumkhulu lomdzala/lomkhulu.
Babe[hlela | edit source]
Babe ngulendvodza lekutalako, lekunakekelako. Labanye betfu bobabe abasitali kepha basikhulisile. Babe unebanakabo nabodzadzewabo latalwa nabo. Labadzala kunakuye bobabelomkhulu, labancane kunaye bobabe lomncane. Labasikati bobabe lomsikati. Indvodza letsetse make wakho ibe ingakutali uyibita ngababe lomncane. Nobe sewuhlonipha umuntfu lomdvuna losamdzala umbita ngababe.
Make[hlela | edit source]
Make ngulomsikati lowakubeleka nobe lowakukhulisa. Nakunobe ngumuphi umuntfu lomsikati losesigabeni sebufati ubitwa ngamake. Dzadzewabomake lomdzala ngumamkhulu (make lomkhulu), lomncane ngumake lomncane (ncane). Umnakabomake yena ngumalume.
Umnaka[hlela | edit source]
Ngumuntfu lomdvuna lotalwa ngubabe nobe ngumake. Nebafana bababe lomncane nalomkhulu banaka. Nabontsanga nabo banaka nawubahlonipha.
Dzadze[hlela | edit source]
Ngumuntfu lomsikati lesitalana naye. Nemantfombatane ababe lomncane nalomkhulu bodzadze. Nemantfombatane lalinganako abitana ngabodzadze.
Síhlahla Semndeni[hlela | edit source]


text:
Longer, more nuanced stories, more than 1500 words
Umfana watitfola emgwacweni nalabanye bantfwana lebahlala emgwacweni. Lena yindzaba lephatselene nemphilo lebeyingasiyinhle nekutsi yantjintja njani.
Ngalelinye lilanga ntsambama kwakushisa, bantfwana labatsatfu bahamba bayodlala edvute nemfula. Nobe bebangakavunyelwa kuhlamba kodvwa bakhumula timphahla bangena emantini. Ngabe kwentekani ngetimphahla tabo?
Nozizwe wayovakashela malume wakhe, make wakhe wamnika liloko lelihle lelihlotjiswe ngebuhlalu lobuhle, waligcoka wahamba. Endlelni leya kamalume wakhe, Nozizwe wahlangana nentfombatana leyamcela kutsi amboleke liloko lakhe kantsi yona yayigcoke emanikiniki. Ngalesikhatsi bantjintjisana timphahla, Nozizwe wabona umsila kulentfombatane, wabona kutsi iyimbulu.
Bantfwana lababili bajabulile balungiselela kuyovakashela gogo wabo emaphandleni. Bayayijabulela imphilo yasemaphandleni ngendlela yekutsi batsi nababuyela ekhaya, bafise kwangatsi bangaphindze babuyele futsi.
Emantfombatana lamatsatfui ahamba ayewutfota tinkhuni ehlatsini. Abazange balalele nakabayala gogo wabo, yinye intfombatana yenta intfo letsite leyingoti.
Kwatsi asatilalele logwaja ngaphasi kwesihlahla, kwawa lihhabhula etukwakhe. Ngasoleso sikhatsi logwaja weva livi limemeta, "Baleka logwaja baleka!"


text:
Cahora Bassa
The Cahora Bassa lake—in the Portuguese colonial era (until 1974) known as Cabora Bassa, from Nyungwe Kahoura-Bassa, meaning "finish the job"—is Africa's fourth-largest artificial lake, situated in the Tete Province in Mozambique. In Africa, only Lake Volta in Ghana, Lake Kariba, on the Zambezi upstream of Cahora Bassa, and Egypt's Lake Nasser are bigger in terms of surface water.
History[hlela | edit source]
Portuguese period[hlela | edit source]
iCahora Bassa yacala kwakhiwa eMozambiki ngumbuso wase Portugal ngo 1960s njengencenye yekutfutfukisa kanye nekwenta imali kwelive lase Portugal. umbuso weNingizimu Afrika nawo watibandzakanye ekwakhiweni kwalesiteshi, kwabese kucikicwa tivumelwano kutsi umbuso wase Portugal itowakha lesiteshi semanti sekuphehla gezi lotosentjetiswa eMozambiki kanye nase Ningizimu Afrika . Umbuso weNingizimu Afrika wabese wakha siteshi lesincane sekuhlela lomlilo bewubuya kwi Cahora Bassa e Midrand, kodvwa ngekuhamba kwesikhatsi iNingizimu Afrika yacindzeteleka kutsi itsenge umlilo wagezi lebewuphehlwa ngisi lesiteshi. [1]
Ekwakhiweni kwalesiteshi licembu le FRELIMO latama kanyenti kuhlasela lesiteshi ngekutfumela emashosha awo kodvwa abamange baphumelele. Umbuso wemaPutukezi wenta bantfu bayitsandza ngekwakhiwa kwalelidamu naletinyetakhiwo lebetenteka eMozambiki. Lelidhamu lagcwaliswa ngo 1974.[2][3]


text:
Bukhosi
Bukhosi yindlela yekubusa lapho khona inhloko yembuso ingakhetfwa khona, kepha ibekwa ngemitsetfo yalowo mbuso nobe sigodzi futsi leyo nhloko ibusa idzimate ikhotsame nobe yehle esikhundleni (ikakhulukati enshonalanga).
Emandla ebukhosiEdit
- Bukhosi lobutimele.
Lobu bukhosi lobubusa ngendlela letsite lengalawulwa.lana inkhosi nobe indlovukati ishaya imitsetfo yente konkhe lokwentiwa yinhloko yembuso.
- Bukhosi bemtsetfosisekelo.
Lobu bukhosi lobandze eyurophu lapho khona emandla enkhosi nobe indlovukati alawulwa ngumtsetfosisekelo wesive njengaseNgilandi nasesipeyini.
Kutsatfwa kwesikhundla sebukhosiEdit
Lotawulandzela umbusi wesive ukhetfwa ngetindlela letinyenti. Ngesiswati inkhosi ayimkhetsi lotayilandzela kepha ukhetfwa emva kwekukhotsama kwayo. NgesiZulu umfana lomdzala lotalwa yinkhosikati yekucala nguye lolandzelako.


text:
Hamisi ubona umfana logcoke sikipa lesihle, ufisa kutsi naye angaba naso.
Kunesomiso intfutfwana yome kakhulu. Iphuma iye emfuleni konatsa emanti, isanatsa ikhukhulwa ngemanti. Intfutfwane ilibonga kanjani liTuba.
Indzaba yelutsandvo mayelana nenkhosatana lenhlele yalandzela inhlitiyo yayo, kunekutsi yenta lokobekufiswe ngubabe wayo.
Mveli uncuma kunikela ngemilente kutotonkhe tilwane kute tijabulele kuhamba njengebantfu.
Bantfwana lababili bajabulile balungiselela kuyovakashela gogo wabo emaphandleni. Bayayijabulela imphilo yasemaphandleni ngendlela yekutsi batsi nababuyela ekhaya, bafise kwangatsi bangaphindze babuyele futsi.
Emantfombatana lamatsatfui ahamba ayewutfota tinkhuni ehlatsini. Abazange balalele nakabayala gogo wabo, yinye intfombatana yenta intfo letsite leyingoti.


text:
IGibhithe
Live[hlela | edit source]
- Libito :Gumhūriyyat Misr al-'Arabiyyah(Iriphablikhi yema-Arabhu yeGibhithe)
- Lihubi lesive :Bilady, Bilady, Bilady (live lami,live lami,live lami)
- Inhlokodolobha :Cairo
- umfula lomkhulu :inayili
- Bubanti belive : 980.869km²
hulumende[hlela | edit source]
- luhlobo :iriphablikhi
- mengameli :Mohamed hosni mubarak
- sishayamtsetfo :liphalamende lelimbacambili
- tifundza :tingemashumi lamabili nesiphohlongo
bantfu[hlela | edit source]
- linani : 80,335,036 (kulinganisa kwanga-2007)
- Tilwimi : si-Arabhu
- lukholo :80-90% busulumane,10-20% bukhristu
umlandvo[hlela | edit source]
iGibhithe inemlandvo lomudze wemakhulukhulu eminyaka ekushintjana kwemibuso leminyenti.IGibhithe lelugwadvule kepha-ke yona ayifani naletinye tingwadvule ngoba kuyo kugeleta umfula iNayili lokungumfula lomudze kuyedlula yonkhe emhlabeni[1].loku ngiko lokwaletsa emaGibhithe ekucala kulendzawo ngeminyaka yabo-8000 BC.Nga-BC 3150 faro Menes wahlanganisa imibuso lemibili,wasenyakatfo naseningizimu kwaba ngumbuso munye wemaGibhithe.emva kwekuhlangana kwalemibuso kwalandzela sikhatsi semphucuko lenkhulu.Emagibhithe afundza kubhala,kudvweba.kwakha nalokunye lokunyeti lokwenta lesive sichakate kwedlula letinye.
Faro Ramses lowabusa kusukela ku-1279 BC kuya ku-1212 BC wakha emathempeli lamanyenti,takhiwo letinhle kanye netindzawo tekuchakambisa lukholo lwemaGibhithe.lomunye faro lowadvuma kwaba ngu-Akhinathoni lobekagcugcutela kutsi emaGibhithe advumise Nkulunkulu munye.
Nga-332BC emaGibhithe ancotjwa ngu-Alexander the Great lowasungula lidolobha i-Alexandria elugwini lwalelive ,lelidolobha laba yindzawo lebalulekile kutekuhweba.


text:
111
1 Khr. 20:1
Kwatsi entfwasahlobo lelandzelako, ngesikhatsi emakhosi laphuma ngaso timphi, Davide yena watfumela Jowabe, wamkhipha kanye netindvuna takhe kanye nayo yonkhe imphi yema-Israyeli. Bafike babhubhisa ema-Amoni, bavimbetela lidolobha laseRabha. Davide yena abesele eJerusalema.
2Kwatsi ngalelinye lilanga kusihlwa Davide wavuka embhedzeni wakhe, wahambahamba etulu endlini yakhe yebukhosi. Watsi aselapho, wabona umfati ageza. Lomfati abemuhle, acedzile. 3Davide wase utfumela umuntfu kuyawubuta kutsi ungubani. Lomuntfu wakhuluma watsi: “Phela lowo nguBhatisheba, indvodzakati ya-Eliyamu; ungumka-Uriya, umHethi.” 4
Davide wase uyatfumela kutsi akalandvwe. Wefika kuDavide, Davide wamtsatsa, walala naye. Bhatisheba abesandza kucedza kutihlambulula ekungcoleni kwakhe. Wase uyancandzeka ubuyela ekhaya. 5Bhatisheba wase uyatibona kutsi sewutetfwele, wase utfumela ligama kuDavide, wamatisa watsi: “Sengitetfwele.”
6Davide watfumela ligama kuJowabe atsi: “Ngitfumelele Uriya, umHethi.” Ngako Jowabe watfumela Uriya kuDavide. 7Watsi nakefika Uriya, Davide wambuta Jowabe kutsi unjani, nekutsi emabutfo wona anjani, nekutsi imphi ichubeka kanjani. 8Davide wase utsi ku-Uriya: “Yehla uye ekhaya kakho uyewuphumula sikhashana.” Ngako Uriya waphuma esigodlweni; inkhosi yatfumela sipho ekhaya ka-Uriya. 9Kodvwa Uriya akazange aye ekhaya lakhe, walala emasangweni esigodlo kanye naletinye tinceku tenkhosi yakhe.
10Watsi Davide nakeva kutsi Uriya akayi ekhaya kakhe, wambuta, watsi: “Awukayi ngani ekhaya lakho? Angitsi uyefika nje ubuya khashane?”
11
Uriya waphendvula Davide watsi: “Libhokisi lesivumelwane nemadvodza aka-Israyeli newakaJuda asemathendeni kanye nendvuna yami Jowabe netindvuna takhe bakambe ebaleni esigangeni. Pho, mine ngingaya kanjani ekhaya lami ngiyekudla, nginatse, ngilale kumkami? Ngifunga ngawe nangemphefumulo wakho, ngitsi: Ngingeke sengiyente mine intfo lenjalo!”
12Davide wase ukhuluma utsi: “Ase uhlale natsi-ke lonkhe lelilanga lalamuhla, ngitakuncandzekisa kusasa.” Ngako Uriya wahlala eJerusalema lonkhe lelo langa, nangakusasa kwakhona. 13Davide wammema kutsi atewudla kanye naye ekudleni kwakusihlwa, wamklinkla ngetjwala, entela kutsi adzakwe. Kodvwa nangalobo busuku Uriya akazange aye ekhaya lakhe, wesuka walala kanye naletinye tinceku tenkhosi yakhe esigodlweni.
14Ekuseni ngakusasa Davide wabhala incwadzi, wabhalela Jowabe, wayiphatsisa Uriya. 15Kulencwadzi abebhale watsi: “Beka Uriya embili lapho imphi ishisa ngakhona. Bese niyakhwesha kuye, nentele kutsi atewubulawa.”
16Ngako kwatsi Jowabe nasavimbetele lidolobha, wabeka Uriya endzaweni lapho abati kahle khona kutsi titsa tinemandla. 17Emabutfo etitsa atsi nasaphumela ngaphandle kwelidolobha, ahlasela Jowabe kanye nemabutfo akhe, letinye tihlabani letibalulekile taDavide tabulawa kanye na-Uriya, umHethi, tafa.
18Jowabe wase utfumela kuDavide umbiko lophelele ngekuchubeka kwemphi. 19Wayala lesitfunywa watsi: “Nasewucedzile kunika inkhosi lombiko ngalemphi, 20inkhosi ingahle ikuvutsele ngelukaka, bese iyabuta itsi: ‘Nisondzeleleni madvutane kangako nelidolobha kuyakulwa nalo? Beningati yini kutsi bangahle banijijimete ngetikhali lapha etulu elubondzeni? 21
Ngubani lowabulala Abimeleki, umsa waJerubheshethi?Uphindze atiwe ngekutsi “Jerubhali” Akabulawanga yini ngumfati lowehlisela imbakadza yelitje etikwakhe asetulu elubondzeni, kuze afele eThebesi? Benisondzelelani ngaphansi kwalolubondza?’ Nakakubuta konkhe loko, umtjele utsi: ‘Nenceku yakho Uriya, umHethi, ifile.’ ”
22Lesitfunywa saphuma sahamba, satsi kube sifike kuDavide, samtjela konkhe lesasikutfunywe nguJowabe kutsi sikusho. 23Lesitfunywa satsi kuDavide: “Lemphi isengeme futsi iphume yahlangabetana natsi ebaleni, kodvwa sibadvudvule sayawubabeka esangweni lelidolobha. 24Banembi bakhona base bajijimeta tinceku takho basetulu elubondzeni, lamanye emadvodza enkhosi afa. Ngetulu kwaloko kufe nenceku yakho Uriya, umHethi.”
25Davide watsi kulesitfunywa: “Ubofike utjele Jowabe utsi: ‘Kungakujabhisi loku; umkhonto udla umuntfu njengalomunye. Cinisa kakhulu uhlasele lelo dolobha ulibhubhise.’ Khuluma loko ukhutsate Jowabe.”
26Umka-Uriya watsi kube eve kutsi indvodza yakhe seyifile, wayizilela. 27Kwatsi nase siphelile sikhatsi sekumzilela, Davide watsi akalandvwe aletfwe kakhe. Wabe sewumenta umfati wakhe, wamtalela indvodzana. Kodvwa lentfo leyayentiwe nguDavide yaba yimbi emehlweni aSimakadze.


text:
Libhubesi
Libhubesi litfolaka ngaphansi kwemalunga emakati latiwa ngekutsi ngema (Panthera leo) , Leli likati lelisemndenini wemakati latiwa ngema Felidae (cat) lamanye emabhubesis lamadvuna anesisindvo lesingu 250 kg (550 lb), manje loku kuchaza kutsi leli likati lelikhulu emhlabeni ngemuva kwe tiger. Namuhla emabhubesis atfolaka e sub-Saharan Africa nase Asia.
Íncwadzí[hlela | edit source]
- Mammal Species of the World, A Taxonomic and Geographic Reference, 3rd edition, 2005 ISBN 0-8018-8221-4 (síNgísi).


text:
161Emvakwelilanga leliSabatha boMariya waseMagdala, naMariya, unaboJakobe, naSalome batsenga emakha bentela kuya bayewugcobisa ngawo sidvumbu saJesu. 2Ekuseni ngeluvivi, ngeliSontfo, lilanga lekucala evikini, baya ethuneni; befika lilanga seliphuma. 3Basesendleleni babehamba babutana bodvwana batsi: “Ngubani lotasigicitela lelitje lekuvalwe ngalo ethuneni?” 4Batsi batsi ganganana, babona lelitje selisusiwe, phela kwakuyinguzanguza yelitje. 5Batsi bayangena ethuneni, bakhandza libhungu lihleti ngesekudla, lembetse umjiva lomhlophe; bashaywa luvalo.
6Latsi kubo: “Ningesabi! Nifuna Jesu waseNazaretha lona bekabetselwe esiphambanweni. Uvusiwe ekufeni, akasekho lapha. Nasi sikhundla lapho bebambeke khona. 7
Imis. 1:3
13:31
1 Khor. 15:5
Hambani nitjele bafundzi bakhe kanye naPhetro kutsi sewusembili, uya eGalile. Nitambona khona, njengobe anitjela.”
8Baphuma babaleka ethuneni, ngobe bese bachachatela besaba kakhulu. Abazange sebayitsi vu ngisho nakumunye, ngobe bebesaba kakhulu.Letinye tincwadzi tekucala tigcina ngalelivesi
SIPHETFO LESIDZELetinye tincwadzi tekucala tinesiphetfo lesidze lesisuka kuvesi 9 siye kuvesi 20, kantsi letinye tinesiphetfo lesifisha lesisuka kuvesi 9 siye kuvesi 10; totimbili letiphetfo tikhona la
9
Joh. 20:14
Jesu asavukile ekufeni ekuseni ngeliSontfo, lilanga lekucala evikini, watibonakalisa kucala kuMariya waseMagdala, lona labekhiphe kuye emadimoni lasikhombisa. 10Mariya wesuka lapho wahamba wayawutjela labo labekadze anabo; wabakhandza bakhala balila. 11Kodvwa batsi nome beva kutsi uyaphila nekutsi yena sewumbonile, bangete bamkholwa kahle.
12
Emvakwaloko Jesu watibonakalisa, angulesinye simo, kulabanye bafundzi lababili lababehamba bacondze emaphandleni. 13Babuyela emuva bafike batjela laba labanye bafundzi, kodvwa nabo abazange babakholwe.
14
Joh. 20:19
1 Khor. 15:5
Emvakwaloko Jesu watibonakalisa kubafundzi bakhe labebali-11, wabakhandza basadla. Wabasola ngekungakholwa kwabo nangebulukhuni betinhlitiyo tabo. Phela bebangabakholwa labo lababetsi bambonile kutsi sewuvukile. 15
Imis. 1:8
Watsi kubo: “Hambani niye emhlabeni wonkhe, nishumayele liVangeli kubo bonkhe bantfu.
16“Lowo lokholwako abhajatiswe, uyawusindziswa; kodvwa lowo longakholwa, uyawulahlwa. 17
Imis. 5:12
8:7
10:44
16:18
19:6
1 Khor. 12:10
Labakholwako bayawuba nanati tibonakaliso: Bayawukhipha emadimoni ngelibito lami, bakhulume ngetilimi letinsha, 18
ngeke behlelwe lutfo nababamba tinyoka nome nabanatsa lokubulalanako. Bayakubeka tandla kulabagulako baphile.”
19
Imis. 1:2,9-11
Emvakwaloko, iNkhosi Jesu seyikhulumile nabo yatsatfwa yenyuselwa ezulwini, yahlala ngesekudla saNkulunkulu. 20
Heb. 2:4
Bafundzi base bayahamba-ke bashumayela kuyo yonkhe indzawo. INkhosi yaba nabo yalifakazela livi layo, ngekwenta tibonakaliso ngalo. Amen.
SIPHETFO LESIFISHANE
Labafati baya kuboPhetro nalabo labenabo bayawubabikela kafisha ngako konkhe lababekutjeliwe. Emvakwaloko Jesu matfupha watfumela ngebafundzi bakhe liVangeli lelingcwele lelingeke libhubhe. Wabatfumela kutsi leliVangeli lensindziso yaphakadze balishumayele emhlabeni wonke, jikelele.


text:
141
Hiramu, inkhosi yaseThire, watfumela titfunywa kuDavide, kanye netingodvo temsedari, nebacoti bematje kanye nebabati kutsi bayewumakhela sigodlo. 2Davide abati kutsi Simakadze sewumbeke kutsi abe yinkhosi yaka-Israyeli, nekutsi sewente umbuso wakhe waphumelela kakhulu ngenca yesive sakhe sema-Israyeli.
3EJerusalema Davide waphindze watsatsa labanye bafati, watala emadvodzana nemadvodzakati lamanyenti. 4
1 Khr. 3:5
Lawa ngemabito ebantfwana latalelwa bona khona eJerusalema: boShamuwa, naShobabi, naNathani, naSolomoni, 5naJibhari, na-Elishuwa, na-Elpeleti, 6naNoga, naNefegi, naJafiya, 7na-Elishama, naBheliyada,“Bheliyada” nome “Eliyada” nome “Bhaliyada” na-Elifeleti.
8
Atsi kube emaFilisti eve kutsi Davide sewugcotjwe kutsi abe yinkhosi etikwawo onkhe ema-Israyeli, esusa lomkhulu umkhankhaso wekuyamfuna, kodvwa Davide weva ngaloko, wabe sewuyawahlangabeta. 9EmaFilisti abesafike ahlasela Sigodzi semaRefa. 10Ngako Davide wabuta kuNkulunkulu, watsi: “Kufanele yini ngihambe kuyawuhlasela lamaFilisti? Utakuwanikela yini esandleni sami?”
Simakadze wamphendvula watsi: “Yebo, hamba, ngobe ngitawanikela esandleni sakho.”
11
Ngako Davide kanye nemadvodza akhe wenyukela eBhali Pherasimu,“Bhali Pherasimu” kusho kutsi “Simakadze lobhidlitako” wafike walwa nawo, wawehlula. Wakhuluma watsi: “Nkulunkulu utibhidlite ngesandla sami watehlula titsa tami, watikhukhula njengekukhukhula kwazamcolo.” Ngako leyo ndzawo yetsiwa libito kwatsiwa yiBhali Pherasimu.“Bhali Pherasimu” kusho kutsi “Simakadze lobhidlitako” 12
EmaFilisti abesabaleke ashiya bonkulunkulu bawo khona lapho, Davide wakhipha umyalo kutsi babashise ngemlilo.
13
Aphindza emaFilisti eta atawuhlasela leso sigodzi. 14Ngako Davide waphindze wabuta kuNkulunkulu, Nkulunkulu wamphendvula watsi: “Ungenyukeli lapho, kodvwa watungelete ngemuva, bese uwahlasela ngembili kwetihlahla tebhalisamu. 15Utawutsi ungeva tigi tekushuca kwawo lena enhla nato letihlahla tebhalisamu, uphume uyewuhlasela, ngobe loko kutawube kusho kutsi Simakadze sewuhambe embili kuyawubulala emabutfo emaFilisti.” 16Ngako Davide wenta loko Nkulunkulu labemyale kutsi akwente, emaFilisti bawabulala yonkhe indlela kusukela eGibeyoni kuze kufike eGezeri.
17Ludvumo lwaDavide lwandza nawo onkhe lawo mave, naSimakadze wenta tonkhe tive tamesaba.


text:
Kadzeni dzeni, tilwane betingenayo imisila. Betingajabuli ngaloku, ngako-ke tabita umhlangano emgodzini wekunatsa emanti.
Imbila yabukela tilwane tendlula ngendlela tiya emhlanganweni.
“Sheshisa! Kudzingeka siye emhlanganweni,” kwmemeta Logwaja ngesikhatsi azubazuba endlula.
“Ungahlupheki, ngitakulandzela!” kwaphendvula Mbila agucula umhlane wakhe awubhekisa ngasemisebeni yelilanga lelifutfumele.
“Awusijoyini?” kwbuta Ngobiyane ngesikhatsi endlula.
“Ungahlupheki, ngitawuba sendleleni yami masinyane,” kwphendvula Mbila alele ngehlane entela kufutfumalisa sisu sakhe.
Silwane sekugcina kwendlula bekungumngani lomkhulu waMbila, Lufudvu. “Ayi emhlanganweni wena?” kwabuta yena.
“Kuphela-nje nangabe umngani wami angangigibelisa,” kwphendvula Mbila.
“Kodvwa ligobolondvo lami vele liyasindza-nje,” kusho Lufudvu. “Kuhle, mine angisindzi. Ungeke uve nemehluko kutsi ngihleti ngetulu,” kusho Mbila ngalokukhulu kumoyitela.
“Kodvwa ligobolondvo lami licinile futsi angeke uhlale kahle uma uhleti etulu,” kwachaza Lufudvu.
“Ngiyimbila! Ngetayele kuhlala emadvwaleni lacinile!” Kwphendvula Mbila, azuba agibela etulu emhlana waLufudvu. Mbila bekasindza kakhulu, kodvwa yini lebeyingentiwa nguLufudvu? Mbila phela bekungumngani wakhe lomkhulu.
Lena emhlanganweni, tilwane takhuluma ngemisila.
“Ngibukeka ngimubi ngaphandle kwemsila,” kwakhonona Mphisi.
“Uma ngetama kujika nangigijima, ngiyawa ngoba ngite umsila,” kwsho lihlosi.
“Ngidzinga lomunye umlente kute kutsi ngikwati kukhulula tandla tami uma ngijikela etihlahleni ngikha titselo,” kwasho Ngobiyane.
“Asiceleni Umdali kutsi asiphe imisila,” Bhubesi wabeka umbono.
Ngako-ke, tilwane tagucula buso bato babheka esibhakabhakeni. “Hawu, Mdali, sicela imisila!” Tacela.
Livi lelikhulu labhavumula livela esibhakabhakeni. “Kusasa ekuseni, nihambe niye lapha entasi emfuleni lapho-ke nitawukhandza imisila kulesihlahla lesikhulu.”
Tilwane tabuyela ekhaya titiva tinelitsemba nenjabulo.
“Angisakhoni kulindza kutsi ngitfole umsila. Kusasa asihambe kanyakanye siyolandza imisila yetfu,” kusho Mbila ngesikhatsi Lufudvu amehlisa edvwaleni lalibita ngekutsi ‘likhaya’.
Lufudvu ngetati kutsi uhamba kancane, ngakusasa wavuka ekuseni kakhulu. Bekusemnyama ngesikhatsi esuka ekhaya lakhe futsi leti letinye tilwane betisaselele.
Ngesikhatsi Lufudvu endlula ekhaya laMbila wamemeta, “Buya wena! Asihambe siyotfola imisila yetfu!”
“Hhayi namuhla, ngiva ngiyavilapha. Ngitawuvele ngihlale kulelidvwala ngitijabulise ngelilanga. Ngicela ungiphatsele umsila wengce uwushiya lapha uma sewubuyela ekhaya kakho,” kusho Mbila ngalokukhulu kumoyitela. “Ngingawutsandza umsila lomudze loneboya lbunyenti.”
Lufudvu wamangala kutsi Mbila abengayi. “Ngitakwenta njalo,” washo ajabulile, asabona kutsi lokungenani angeke ameme Mbila emhlane wakhe.
Ngentsatsakusa, leti letinye tilwane tangenela indlela seticondze emfuleni tilicembu lelikhulu. Betisheshisa kunaLufudvu, ngako-ke tamengca endleleni. Kodvwa Lufudvu bekatimisele kufika esihlahleni atitfolele umsila wakhe newemngani wakhe, ngako wachubeka wakhasa waya embili.
Kwatsi lapho letilwane setisondzela dvute nemfula, tabona lesihlahla sigcwele imisila. Bekukhona imisila lemifisha, imisila lemidze, imisila leneboya nemisila leyondzile. Bekunemisila lemihle nemisila lemibi.
Tilwane tacala taya ngakulesihlahla. Bekucacile kutsi noma ngabe ngubani lofinyelela kucala utawukhetsa umsila loncono. Ngobiyane wazuba esuka esihlahleni waya esihlahleni. Bhubesi, Hlosi naLidvuba bagijima. Ndlovu naBhejane bajaka kwaba busantfusantfu. Jakalazi wacocoma ngesivinini njengaNgulube, kodvwa Ngulube wahamba ema yonkhe indzawo adla timphandze letimnandzi. Lufudvu walandzela ngemuva.
Ngobiyane waba wekucala kufika esihlahleni. Wacukula umsila lomudze kuyendlula yonkhe. Hlosi waba ngewesibili naye watsatsa lomunye lomudze umsila. Leti letilandzelako tilwane takhetsa imisila kulena lebekadze isele ilenga kulesihlahla.
Ngesikhatsi Ngulube naLufudvu befika ekugcineni, bekunemisila lemibili kuphela lebeyisele. Munye umsila bewumfisha ulukhuni, kantsi lona lomunye bewuncama ushwilene. Ngulube wakhetsa lona loshwilene umsila, ngako-ke Lufudvu watfola lona lomkhulu.
Bekute lutfo lobelusele esihlahleni, futsi kute namunye lowakhumbula kutsi Mbila bekafuna umsila naye.
Asedvwaleni lakhe, Mbila abetibona tilwane setibuyela ekhaya. Tilwane behamba tijikitisa imisila yato tiyiyisa ngalapha nangalapha. “Angisakhoni kulindzela kutfola umsila wami musha!” kwacabanga Mbila.
Mbila wabona Lufudvu naNgulube beta kanye. “Ungiphatsele umsila wami Lufudvu?” kwabuta Lufundvu ngesikhatsi sebasondzele kakhulu.
“Cha, ngiyacolisa mngani wami, kodvwa iphelile! Mine naNgulube sitfole lena lemibili imisila yekugcina. Buka lowami umsila,” kuchaza Lufudvu akhomba umsila wakhe locinile. “Nguloku kuphela lengikutfolile.”
“Kufanele kutsi ngabe ngiye mine ngekwami!” kwasho Mbila atisola. “Nginematubane kunendlula nobabili nine. Ngabe ngititfolele umsila wami lomuhle-nje kube angikavilaphi kangaka.” Lufudvu naNgulube bahamba bathulile.
Kungako-ke timbila tingenayo imisila – kodvwa solo tisahlala emadvwaleni tijabulele kufutfumala kwelilanga!
Yenta indzaba iphile!
- Cabanga kutsi tilwane betikhetse imisila leyehlukene kulesihlahla. Dvweba sitfombe sanoma ngusiphi silwane lesineluhlobo lwemsila lolwehlukile, njengaLufudvu nemsila welibhubesi noma lidvuba nemsila wengulube.
- Woba nguseshi wemagama! Buka ngekucophelela endzabeni. Ungawatfola: emagama etilwane letine – mabili emagama etinombolo – emagama lasihlanu lachaza imisila?
- Tentise sengatsi unguMbila. Bhala incwadzi leya kuMdali ucele lelinye litfuba lekutfola umsila.


text:
Bonkhe bantfu bonile, bakhashane kakhulu nenkhatimulo yaNkulunkulu. KubaseRoma 3:23
Inkhokhelo yesono kufa; kodvwa sipho semusa saNkulunkulu skiuphila lokuphakadze ngaKhristu Jesu iNkhosi yetfu. KubaseRoma 6:23
Empeleni kusindziswa kwenu ngekukholwa kuya ngemusa, futsi loko akuveli kini, sipho nje saNkulunkulu. Loko akuveli ngemisebenti, funa kube khona lotibongako. Kubase-Efesu 2:8-9
"Kodvwa umtselisi eme khashane akazange abhekise ngisho nebuso bakhe ezulwini, kepha ngekutisola wathandaza watsi: 'Nkulunkulu, ngihawukele mine soni!'" Lukha 18:13
Nkulunkulu walitsandza live kakhulu kangangekutsi wadzimate wanikela ngeNdvodzana yakhe lekukuphela kwayo, kuze kutsi nome ngubani lokholwa ngiyo angabhubhi, kodvwa abe nekuphila lokuphakadze. Ngobe Nkulunkulu akazange atfumele iNdvodzana yakhe emhlabeni kutsi itewulahla live ngelicala, kodvwa kwekutsi live litewusindziswa ngayo. Johane 3:16-17
Anikefikelwa kulingwa lokwehlukile kunekwalabanye bantfu. Kepha Nkulunkulu wetsembekile, yena angeke avume kutsi nilingwe ngalokungetulu kwemandla enu. Ngesikhatsi sekulingwa utaninika emandla ekuma, anentele nendlela yekuphepha. 1 KubaseKhorinte 10:13
Ngobe ngineliciniso lekutsi nekufa, nekuphila, netingilosi, nebabusi, nalokukhona, nalokutako, nemandla, nalokuphakeme, nalokujulile, nome ngusiphi sidalwa, kungeke kube nemandla ekusehlukanisa nelutsandvo lwaNkulunkulu lolukuKhristu Jesu, iNkhosi yetfu. KubaseRoma 8:38-39
Ngobe Khristu usiphetfo semtsetfo, kuze kutsi wonkhe lokholwako entiwe emukeleke kuNkulunkulu kutsi ulungile. KubaseRoma 10:4
Ngobe utsi: "Ngikuvile ngesikhatsi lesifanele; ngakusita ngelilanga lensindziso." Lalelani la, "sikhatsi lesifanele" ngiso lesi; "lilanga lensindziso" ngilo lona leli. 2 KubaseKhorinte 6:2
Kwatsi bantfu nabakuva loku, bahlabeka etinhlitiyweni base batsi kuPhetro nakulabanye baphostoli: "Pho, bazalwane, sitakwenta njani?" Phetro wabaphendvula watsi: "Phendvukani nibhajatiswe nonkhe ngamunye ngamunye egameni laJesu Khristu, kuze nitsetselelwe tono tenu nemukeliswe nesipho lesinguMoya Longcwele. Imisebenti Yebaphostoli 2:37-38
Yembatsani umuntfu lomusha, lowadalwa wafuta Nkulunkulu ngekulunga nangebungcwele beliciniso. Kubase-Efesu 4:24
njengobe kubhaliwe kutsi: "Kute namunye lolungile, KubaseRoma 3:10
Sono sangena ngemuntfu munye emhlabeni, sangena nekufa, kufa kwase kwendlulela kubo bonkhe bantfu, njengobe bonkhe bonile. KubaseRoma 5:12
Ngobe kwatsi sisebutsakatsaka, Khristu wafela labangamesabi Nkulunkulu; wafa ngesikhatsi lesifanele. KubaseRoma 5:6
Kodvwa-ke Nkulunkulu sewulukhombisile lutsandvo lwakhe kitsi ngekutsi sisetoni Khristu wafa esikhundleni setfu. KubaseRoma 5:8
Ngebungcwele bakhe basezulwini kwakhonjiswa ngemandla lamakhulu kutsi uyiNdvodzana yaNkulunkulu ngekutsi avuswe ekufeni. KubaseRoma 1:4
Siyati nekutsi Khristu wavuswa kulabafile, angeke aphindze afe; nekufa sekute emandla etikwakhe. KubaseRoma 6:9
Nangabe uyavuma ngemlomo wakho kutsi Jesu uyiNkhosi, ukholwe nasenhlitiyweni yakho kutsi Nkulunkulu wavusa Jesu kulabafile, uyawusindziswa. KubaseRoma 10:9
Ngobe "wonkhe umuntfu lotibika abite libito leNkhosi, uyawusindziswa." KubaseRoma 10:13
Ngobe ngineliciniso lekutsi nekufa, nekuphila, netingilosi, nebabusi, nalokukhona, nalokutako, nemandla, nalokuphakeme, nalokujulile, nome ngusiphi sidalwa, kungeke kube nemandla ekusehlukanisa nelutsandvo lwaNkulunkulu lolukuKhristu Jesu, iNkhosi yetfu. KubaseRoma 8:38-39


text:
Timila
Timila.
Kuchaza[hlela | edit source]
Timila tintfo letikhula emhlabatsini. Tona tihambi tinetimphandze letitisebentisela kumunya titsako temphilo emhlabeni. Timila tehlukaniswe ngetibaya letinyenti kuya ngesimo, timbali nendzawo lesikhula kuyo leso simila.
Tibaya tetimila[hlela | edit source]
- Tingubo tesicoco (green algae)
- Timila temhlaba (land plants)
- emaBrayofayithi (bryophytes)
- emaTrakhiyofayithi (tracheophytes)
Simo sesimila[hlela | edit source]
- Timphandze
Timphandze ngusona sisekelo sesimila. Tisigcina simile sicondzile tephindze tilandze netitsako emhlabeni. Sikhumba semphandze sibitwa ngeliphidemisi (epidermis). Umsebenti waso kumunya emanti lasemhlabatsini. Liphidemisi liphindze likhicite boyana(root hairs) lobuncedza kutsi emanti amunyeke kakhulu.loboya abuphili sikhatsi lesidze, buphila emalanga lambalwa. Simila sikhicita liphidemisi lelisha njalo emva kwemalanga lambalwa. Timphandze taletinye timila akithuli ngebudze kuphela kepha tikhula nangebubanti.


text:
Bukhristu
Jesu Khristu[hlela | edit source]
BuKhristu lukholo lolulandzela timfundziso taJesu Khristu letitfolalakala ethestamenteni lelisha ebhayibhelini. Balandzeli balolukholo bakholwa kutsi Jesu Khristu yindvodzana yaSimakadze leyatalwa yaba yinye, nekutsi munye Nkulunkulu lowadala lizulu nemhlaba. Bakholwa kutsi Jesu Khristu nguye lokawapholofithwa ngaye kutsi utawufika atekusindzisa bantfu ababuyisele kuNkulunkulu.
Libhayibheli lisitekela kutsi Jesu watalwa nguMariya intfombi. Ngesikhatsi sekubalwa kwebantfu eveni lonkhe lebelibuswa ngemaRoma. Utsite naneminyaka lelishumi nakubili wamangata labanyenti eThempelini nakakhuluma ngenshisekelo lenkhulu ngemibhalo yemaJuta. Utsite nasakhulile wacala kushumayela nekwenta timangaliso elapha tichwala nalabagulako. Ekugcineni wabetselewa esiphambanweni, wafa wembela, kepha emva kwemalanga lamatsatfu wavuka wabonwa bafundzi bakhe wafundzisa tinsuku letingemashumi lamane wase unyuselwa ezulwini.
Butsatfu lobungcwele[hlela | edit source]
Butsatfu lobungcwele yinkholelo yemaKhristu ekutsini Nkulunkulu mtsatfu kepha abe amunye; lobutsatfu Nguyise, indvodzana lenguJesu kanye nemoya loyingcwele.
Libhayibheli[hlela | edit source]
- Umbhalo lobaluleke kakhulu kumaKhristu libhayibheli lokuyincwadzi mlandvo ngesive semaHebheru. Libhayibheli lehlukaniswe kabili: lithestamente lelidzala kanye nalelisha.


text:
Indlovukazi Elizabeth II
Elizabeth II, indlovukazi yemaNgisi.
Kukhula[hlela | edit source]
Elizabeth watalwa mhla (tingu-21 kuMábasa nga-1926 eLandani - tingu-8 kuÍNyoni nga-2022) atalwa yinkhosiGeorge IV lobeyinkosana ngaleso sikhatsi kanye naElizabeth Bowes-lyon. Elizabeth wabhabhadiswa esontfweni lebekadze lisesigodlweni ibuckinham. Yena kanye nadzadzewabo Margareth bafundela ekhaya ngephasi kweliso lamake wabo.Nga-1936 uyise watsatsa sikhundla sebukhosi bemangisi emva kwekubeka phasi kwa Edward VIII,Elizabeth yena wabe sewuba yinkhosatane letawulandzela nakukhotsama uyise.
Kugana[hlela | edit source]
Ngemnyaka wa-1927 tingemashumi lamabili ku lweti inkhosatane Elizabeth washada na Charles lobekaphuma emndenini webukhosi bemaDanishi(danish).Elizabeth naCharles banebantfwana labane
Bukhosi[hlela | edit source]
imphilo yenkhosi George yacala kuba yimbi nga-1951.Elizabeth kwabe sekunguye lommelako emikhosini yebukhosi.Nga -1952 tisitfupha kuNdlovana inkhosi yakhotsama.Elizabeth lobekasekhenya kwadzingeka abuye emuva kutolungiselelwa kutsatsa sikhundla sebukhosi. mhla titimbili kukunhlaba ngemnyaka lolanndzelako Elizabeth wabekwa Njengembusi wemaNgisi kanye nawo onkhe emave letingaphasi kweNgilandi kusukela lapho wabitwa ngendlovukazi Elizabeth II.


text:
Dear Khumbulekhaya.
Ligama lami ngimi Thapelo Sibusiso Nyathi ngihlala eNkomazi Tonga emalayinini ngicela ningibukise babe wami lohamba ngo 1992, ngisase nemnyaka netinyanga i was born 14 september 1991. make longitalako ngu Assah Linah sono and babe wami nguLazarus/Lazarose Nyathi ukhonza eZCC ,bekasebeta emapulazi ngabo 1980-1992 ngaleso skhatsi kaDelani, Mullin or Madiba farm naseVeklape lakwentiwa khona mapulango York Timber company between white-river and sabie, ngekuhlala kwake uhlala ebushbuckridge ancrnhoek.bekasebenta kadelani emapulazini ewhitriva waphuma kadela wayaosebenta kamileni kulapho bahlukene khona namake longitalako ASSAH LINAH SONO.
Malume wakhe LAZARUS NYATHI batsi nguHERRY libosimane…bekanemfati ngalesikhatsi bahlangana namake wami bebasenta bonkhe watsi akafuni aye ayobona lahlala khona ngobe unemfati.
Ngekuva kwami batsi uhlala Acornhoek,sigodzi majembeni, so ngiyacela ningitfolele yena kuyaphutfula sitfupha sakhe sakaleft or right sajuba mshini labekasebenta khona malume wakhe batsi nguherry likalati.
Ngiyatsemba ngitotfola imphendulo maduzane.number yami 0739244094 and 0820838729 labukele lamatiko babe wami akangishayele lucingo nobe lohlobene naye.


text:
Libandla lemaWeseli
Libandla lemaWeseli[hlela | edit source]
Leli libandla lelisabalele umhlaba wonkhe lelasungulwa eNgilandi nguJohn Wesley nemnakabo Charles Wesley kanye nalabanye labebanelicembu letifundvo telibhayibheli.
Umlandvo
Loku losekulibandla lelikhulu kwacala ngesikhatsi Charles Welsey kanye nebangani bakhe labefundza nabo bacala kwenta tifundvo telibhayibheli, kuvakashela labagulako nalabasemajele babaphe umkhuleko. Ngekuhamba kwesikhatsi bamema naJohn Wesley kwekutsi abajoyine.
Lelicenjana bantfu baletsa emabito lamanyenti emkhatsini wawo bekukhona naleli lelitsi: Methodists lokusho kutsi bebabantfu labebenta tintfo ngendlela lehlelekile. lelicembu laya ngekuya likhula liba likhulu kepha belisolo lingephasi kwelibandla lemangisi i-Anglican. Loku kwabanga tinkhinga ngoba libandla lemangisi alifunanga kunika John Wesley bafundzisi yena wabona kuncono kwekutsi atigcobele bakhe bafundzisi. kepha yena Joni Weseli nemnakabo Charles baze bashona solo bangemalungu elibandla laseNgilandi. luchekeko lucale emva kwabo.


text:
Mkabayi kaJama
Mkabayi kaJama ( c 1750- 1843) bekayinkosatane yebukhosi bakaZulu. Ngekwemlandvo lococwako Mkabayi watalwa aliwele, kantsi ngekwelisiko nemtsetfo wakaZulu bekumele kubulawe linye lalamawela kute kugwenywe emabhadi nelilaka lwemadloti, kodvwa inkosi yakaZulu Jama yenta lokuphambene nelisiko ngukubasindzisa bobabili, Mkabayi nadzadzewabo Mama. Ngaleso sizatfu, kanye nekuba nesimilo lesinemandla kunadazewabo, Mkabayi wakhula atondzwa sive semaZulu kantsi futsi bekasolwa ngekuletsa emabhadi ebukhosi.[1]
Ngekwemlandvo lococwako, kutsiwa ngo-1777, abona kutsi uyise inkosi uyaguga anganayo indvodzana, Mkabayi wahamba wayofunela Jama, angati, umfati lotomtalela indlalifa. Kuloku Jama sekaganwa nguMthaniya wakaSibiya lowamtalela indvodzana leyacanjwa kutsi nguSenzangakhona lokusho kutsi “senze ngokufanele" ngekubona umtamo waMkabayi wekucinisekisa kwekuchubeka kwebukhosi bakaZulu.[2] [3]